Ҳар бир муаммонинг ечими бор. Бунинг учун, аввало, мутасаддилар аҳолининг муаммоларини, дардларини эшитиши лозим - zarnews.uz\nҲар бир муаммонинг ечими бор. Бунинг учун, аввало, мутасаддилар аҳолининг муаммоларини, дардларини эшитиши лозим\nАввал хабар берганимиздек, Самарқанд вилояти ҳокими Э.Турдимовнинг навбатдаги сайёр қабули Пахтачи туманининг Қарнабота маҳалла фуқаролар йиғини ҳудудида ўтказилди.\nҚабул давомида 50 нафардан ортиқ фуқаро мурожаати тингланди. Шунингдек, вилоят ҳокими ва мутасадди идоралар раҳбарлари қишлоқдаги таълим ва тиббиёт муассасалари, аҳоли хонадонларига бориб, уларнинг иш фаолияти, яшаш тарзи билан танишди.\nҚабул ва суҳбатлар давомида қайд этилган муаммоларни тезда ҳал этиш бўйича зарур чора-тадбирлар белгиланди. Жумладан, туман марказидан Қарнабота қишлоғигача бўлган 30 километр йўл 2020 йилнинг биринчи ярмига қадар мукаммал таъмирланадиган бўлди. Жорий йилнинг октябрь ойи якунига қадар 18 километр тоза ичимлик суви тармоғи тортилишини якунлаб, аҳолини тоза ичимлик суви билан таъминлаш, йил якунига қадар ҳудуддаги 45-умумтаълим мактаби ва 8-мактабгача таълим ташкилотини, бир ой муддат ичида узоқ вақт фойдаланилмай келинган спорт зали объектларини тўлиқ таъмирлаш, барча зарурий жиҳозлар билан таъминлаш, спорт тўгаракларини ташкил этиш масалалари бўйича аниқ чоралар белгилаб олинди.\nШу билан бирга, қишлоқнинг чекка ҳудудларида яшовчи аҳолини тоза ичимлик суви билан таъминлаш мақсадида 1 та сув ташувчи махсус техника ажратилиши, маҳалла фуқаролар йиғинида яшовчи барча фуқароларни чуқурлаштирилган тиббий-кўрикдан ўтказиш борасидаги ишлар бошлаб юборилди.\n– Ҳар бир муаммонинг ечими бор. Бунинг учун мутасаддилар халқнинг олдига раҳбар сифатида эмас, оддий фуқаро сифатида келиб, уларнинг муаммоларини, дардларини эшитиши лозим, - деди вилоят ҳокими. – Масалан, қишлоқдаги мактаб қурилганига 40 йил бўлибди, лекин шу пайтгача таъмирланмаган, унинг моддий-техник базаси ҳеч кимни қизиқтирмаган. Боғчадаги аҳвол ҳам бугунги кун талабларига тўғри келмайди. Одамлар биз чекка қишлоқда яшаймиз, эътибордан ҳам четдамиз, деб эртанги кунга умиди, ишончи сўниб бораверган. Ҳеч ким шу қишлоқни ҳам обод қилайлик, аҳоли учун муносиб турмуш шароити яратайлик, деб ташаббус кўрсатмаган.\nҚарнаботадаги учрашувдан сўнг ҳудуддаги таълим муассасалари ва бошқа объектларни таъмирлаш учун 1 миллиард сўм маблағ ажратилди. Бу ушбу ҳудудни обод қилиш борасидаги ҳаракатларимизнинг бошланиши ва келгусида амалий ишларимиз изчил давом эттирилади.\nСайёр қабулдан сўнг вилоят ҳокими ва раҳбарлар уйма-уй юриб, аҳоли муаммоларини ўрганди. Жумладан, II гуруҳ ногирони Ойша Ражабова ёлғиз яшайди, уйи таъмирталаб бўлса-да таъмирлаш учун моддий имкони йўқ. Э.Турдимов Пахтачи тумани ҳокимлигига шу куннинг ўзида О.Ражабованинг уйини таъмирлашни бошлаш учун кўрсатма берди. Шунингдек, Қарнабота маҳалласида яшовчи кам таъминланган оила – Муҳиддин Мейлиевнинг уйи том қисми ҳам ёпиб бериладиган бўлди.\n– Ёшим 57 да, ёлғиз яшайман, – дейди Ойша Ражабова. – Устига-устак қиш яқинлашаверса, ташвишга тушиб қолардик. Сабаби, уйимиз совуқ, томдан сув ўтади. Нафақам ҳамда маҳалладан бериладиган ёрдам пули ҳеч нарсага етмагач, қийналиб қоламан. Умидларим бирин-кетин сўна бошлаган пайтда бугунги ёрдам, хонадонимни таъмирлаш, ҳовлимни тартибга келтириш борасидаги хайрли ишдан хурсанд бўлдим.\nТеглар: аҳолининг муаммолари


Дастин Конорни синдириб ташлайди — Ҳабибнинг мураббийи | Qalampir.uz\nДастин Конорни синдириб ташлайди — Ҳабибнинг мураббийи\nСпорт\t10 Июль 10:10 2065\nЕнгил вазн тоифасида UFC собиқ чемпиони Ҳабиб Нурмуҳамедовнинг мураббийи Хавьер Мендес эртага, 11 июль куни тонгда бўлиб ўтиши кутилаётган Дастин Порье ва Конор Макгрегор ўртасидаги жангга ўз тахминини билдирди. У “Daily mail” нашрига берган интервьюсида Порьенинг имкониятларини юқорироқ баҳолади.\n“Дастин Конорни синдириб ташлашига шубҳам йўқ. Бу воқеа юз беришини тасаввур қилиш қийин эмас. Порье олдинга боради, ҳужумлар ташкил этади ва Макгрегорнинг иродасини синдиради, деб ўйлайман. Менимча, жанг шундай давом этади.\nКонор Дастинга қарши тура оладими? Америкалик “олмос” йиллар давомида кучайиб борди. У тезкор ғалаба қозонишга ҳаракат қиладими ёки йўқми, билмайман. Лекин ўйлайманки, бу жанг олдингисига қараганда яхшироқ бўлади. Агар иккисидан бирини танлашим керак бўлса, мен Порьени танлаган бўлардим. Бироқ, “Ноториус”дан нима кутиш мумкинлигини ҳеч ким билмайди.\nУ ҳақиқий жангчи, шунинг учун мағлубиятга учраган тақдирда ҳам қачондир яна ўзини эслатиб қўйиши мумкин”, дейди Мендес.\nЭслатиб ўтамиз, жанг олдидан ўтказилган матбуот анжуманида Конор ўзини анча қўпол суратда намоён қилди. Кўпчилик унинг аввалги даражасига қайтганига ишонмоқда. Дастин эса сокинроқ, барчаси октагонда ҳал қилинишини билиб турибди. Макгрегорнинг айтишича, “олмос” вазн ташлашга қийналган.\nМаълумот ўрнида, енгил вазнда UFC собиқ чемпиони Ҳабиб Нурмуҳамедов Хавьер Мендес қўл остида бирорта жангда мағлубиятга учрамаган.\nАввалроқ Макгрегор Ҳабибнинг “спортдан каламуш сингари қочиб кетгани”ни айтиб чиққанди.\nКонор Макгрегор Ҳабиб Нурмуҳамедов Хавьер Мендес UFC 264\n23 Июль 10:05 44889\n24 Июль 12:13 34972\n23 Июль 11:04 26967\n24 Июль 18:50 26759


Исломий Эрон, Имом Жаъфар Содиқ /а/ шаҳодат кунларида азага чўмди - Parstoday\nиюн 17, 2020 11:06 Asia/Tashkent\nБугун чоршанба куни ислом азиз пайғамбари Ҳазрат уҳкммад /с/ нинг суюкли невараларидан бири Имом Жаъфар Содиқ /а/ шаҳид бўлган санасида Эроннинг турли шаҳарлари мотам ва азага чўмди.\nБугун чоршанба ҳижрий -қамарий 1441 йил шаввол ойининг 25 куни, милодий ҳисоб билан 2020 йил июнь ойининг 17 чи куни, шиа мазҳабидани мусулмонларнинг 6 чи имоми, Имом Жаъфар Содиқ /а/ шаҳид бўлган санасига тўғри келади.\nИмом Жаъфар Содиқ /а/ шаҳид бўлган йиллиги айёмида Эронда азадорлик маросимлар ўтказишади.\nШунингдек ҳар йили Эрон шарқидаги Машҳад шаҳрида жойлашган Ҳазрат Имом Ризо /а/ нинг пок ҳарамалари ҳам Имом Жаъфар Содиқ /а/ шаҳодат топган кунларида қора кийимдаги сиймога эга бўлади. Ҳар йили аҳл байт ва исмат таҳорат издошлари бу муқадас маконга бориб ул зот даргоҳида ҳамдардлик билдириб, мотам маросимларини ўтказишарди.\nЖорий ийли коронавирус пандемияси туфайли, муъминлар Ҳазрат имом Ризо /а/ пок ҳарамларига бориб навҳахонлик ва азордорлик қилишдан маҳрум бўлишди, аммо Имом Ризо /а/ ҳарамларидан Имом Жаъфар Содиқ /а/ шаҳодатига бағишланан махсус теледастурлар тарқатилди.\nЭроннинг бошқа айрим шаҳар ва туманларида эса Имом Жаъфар Содиқ /а/ шаҳодат кунига бағишланан маросимлар ижтимоий масофани сақлаган ҳолда ўтказилмоқда.\nЭрон ислом жумҳурияти телерадиокомпанияси ҳам Имом Жаъфар Содиқ /а/нинг шаҳодат топган йиллиги муносабатида барча мусулмонлар ва дунё эрксеварларига чуқур тасаллият изҳор этади.\nИмом Жаъфар Содиқ (а) валодат топган кунига бағишланган “Имом Содиқ (а)сиратида ваҳдат”


Россияда ўзини ҳимоя қилган ўзбек қамоққа ҳукм қилинди\n02 март 2021, Тошкент вақти: 09:57\nРоссия полицияси тақирбош миллатчилар ёнини олиши ҳоллари кўпаймоқда.\n26 октябр куни Москва шаҳар Мешчан туман суди ўзини миллатчи тўдадан ҳимоя қилган тожикистонлик Анвар Юсуповни ярим йиллик қамоқ жазосига ҳукм қилди. Шу йил бошида Москва метросида 10 га яқин футбол фанатлари томонидан калтакланган уч нафар миллати ўзбек Тожикистон фуқароларининг ҳимоячилари келтирган далил-исботларни судя мутлақо инобатга олмаган кузатувчиларни ҳайрон қолдирмоқда.\nМоскванинг Мешчан суди пайшанба куни чиқарган қарордан кейин Россияда мардикорлик қилиб юрганлар ўзларини тақирбош ва миллатчилар тўдалардан ҳимоя қилишдан аввал яхшилаб ўйлаб кўришларига тўғри келадиганга ўхшайди.\n27 октябр куни миллати ўзбек бўлган мардикор Тожикистон фуқароси Анвар Юсупов устидан ўтказилган судда унга ярим йиллик қамоқ жазоси берилди. Суд уни бировнинг ҳаётига таҳдид қилганлик ва тан жароҳати етказганликда айбдор, деб топди.\nАнварнинг Озодликка айтишича, унинг айби билмасдан футбол фанатлари кетаётган метро вагонига икки нафар дўсти билан чиқиб қолганида.\n“Бир дўстим олдин ҳам шунақа гуруҳлардан калтак еган экан, уларни кўриб поездга “чиқмайлик, деди”, дея эслайди январ ойида рўй берган воқеани Анвар Юсупов.\n- Биз биринчи маротаба тушганимиз учун гапига эътибор бермасдан чиқиб кетдик. Улар бизларни “О, дўстларимиз келдику!”, дея менсимасдан, рангимиз ёқмагани учунми шундай кутиб олди. Улар ЦСКА футбол фанатлари эди. Биз вагоннинг охирига қараб юрдик. Уларнинг мастлигини ҳатто экспертиза исботлаб берди. Бизга яқинлашганда улар, рўпарамиздаги одамлар сезиб вагоннинг нариги томонига ўтиб кетишди. Биз ҳам улар яхши ниятда келмаётганини сездик. Бир гувоҳ ҳатто тасдиқлаб бердики, биринчи ҳужумни улар қилган. Биз шунчаки ўзимизни уришга йўл қўймадик. Биз ишлагани келганмиз, агар бир ҳафта ишсиз ётсак қарзга ботиб кетамизку! Квартира, йўл кира, емиш,- дейди судда айбдор деб топилган Анвар.\nАнвар Юсуповнинг суд жараёнига келган қатор инсон ҳуқуқларини ҳимоя қилиш ташкилотлари вакиллари ва журналистлар, жумладан Озодлик Радиоси мухбири, ҳукмни суд яширин тарзда эълон қилгани ва бошқа ҳуқуқий меъёрларни бузганидан норози эканликларини гапиришмоқда.\nСудянинг ноҳақ қарорини эшитган кузатувчилардан бири – Анастасия Денисова ҳатто йиғлаб ҳам юборди.\nАнвар Юсупов ишини бошидан кузатиб келаётган "Фуқаровий кўмак" қўмитаси вакили Анастасия Денисова олиб борилган суд маҳкамасини “абсурд”, деб атади.\n- Бу расвогарчилик, чунки маҳкама жараёнида мигрантни фақат мигрант эканлигида айблашди! Судя ўз қарори билан Россияда мигрантлар ҳатто ўзиларини-ўзлари ҳимоя қилишга ҳақли эмасликларини исботлади. Боз устига, Мешчан суди уларнинг нафақат миллатчилардан ҳимояланишга, балки адолатли судга ҳам ҳақлари йўқлигини намойиш этди. Бу ўзбекларга 10 га яқин одам маст ҳолатда, пичоқ билан, “Чурка!” каби ҳақоратли сўзларни айтиб, ҳужум қилганлари исботланди. Анвар уларни тўхтатиб қолгани учун суд томонидан ҳаётга таҳдид қилишда айбдор деб топилди,- дейди ҳуқуқ фаоли.\nДенисованинг айтишига кўра, Анвар устидан шикоят аризаси топширган Маркевичнинг ўзи адвокати орқали ярашишни таклиф қилган. “Лекин ҳеч қандай тушунтиришларсиз прокурор бунга қарши туриб олди”, дея ҳаяжонланади Анастасия.\nБошқа томондан у суднинг бундай мантиқсиз қарорларидан манфаатдорлар ҳам борлигини гапиради.\n- Миллатчиларни жиноят жойида дастлаб милиция, кейин тергов, кейин эса суднинг қўллаб-қувватлаши уларга янги жиноятларни содир этишга руҳсат сифатида қабул қилинмоқда. Бу давлат ходимларининг ўзини миллатчидан ҳеч қандай фарқи қолмаганидан дарак! Анварни жиноятчи деб эълон қилиш юқоридан буйруқ тарзида келган бўлса ажаб эмас. Чунки эътибор берган бўлсангиз мигрантларни жиноятчи қилиб кўрсатиб, турли статистика рақамларини келтириш мана шундай қарорларнинг натижасидир,- дейди Анастасия Денисова.\nМаълум бўлишича, Анвар Юсуповдан “жабрланган” ЦСКА фанати Маркевич ҳозирда Санкт-Петербургда кроссовка ўғирлагани учун тергов изоляторида сақланмоқда.\n6 ойлик қамоқ муддати ҳақидаги Мешчан суди қарорини эшитган Анвар Юсупов Озодлик билан суҳбатда нима қилишини билмаслиги ва тинимсиз терговлардан чарчаб кетганини айтади.\n- Менинг гапларим, ҳақлигим-ноҳақлигим уларни қизиқтирмаяпти. Миллатчилик десам жуда бўлиб кетиши мумкину, аммо шунга олиб келяпти. Мен ўзимни гуноҳкор деб ҳисобламаяпману, улар мени исбот даллиларимга эътибор бермасдан фақат “жабрланувчи” тарафини олишяпти. Билмадим, уни рус эканлиги учунми?! Олдиндан айбдор эдим, ҳозиргача айбдор бўлиб келяпман.\nМосквада 2 йилдан бери мардикорлик қилиб юрадиган Анвар миллионлаб марказий-осиёлик мардикорлар қатори тирикчилик илинжида Россияга келган.\n- Уйланганман, иккита фарзандим бор. Уларни икки йил бўлди кўрмаганимга. Ўзи ўтган йил кетмоқчи эдим. Мана бу ишга ҳам январда бир йил бўлади, чиқиб кетмаслик ҳақида қўл қўйганман. Билмадим нима қилишни ҳам. Суд қароридан жуда норозиман. Мен ўзимни ҳимоя қилиб туриб, ўзимга яна қамоқ жазосини орттирдим. Кимга мурожаат қилишни ҳаёлимга сиғдира олмаяпман,- дейди Анвар Юсупов.\nУнинг адвокати Гулнора Бобожонова суднинг бу қарори юзасидан барча юқори инстанцияларга арз қилиши, керак бўлса Инсон ҳуқуқлари бўйича Европа судигача боришини маълум қилди.


Кеннедининг ўлдирилиши билан боғлиқ янги маълумотлар чоп этилди\n00:39 / 25.07.2017\nАҚШ миллий архиви 24 июлда АҚШнинг 35-президенти Жон Кеннедининг 1963 йилда ўлдрилиши билан боғлиқ 3,8 мингта ҳужжатни чоп этди. Очиқ фойдаланишга КГБнинг собиқ агенти Юрий Носенко билан интервью ҳам қўйилган.\n"Мақолалар 3,81 мингта ҳужжатдан иборат бўлиб, ундан 441 таси тўлиқ махфийлаштирилган, яна 3,369 мингтаси купюралар билан чоп этилган", деб айтилган баёнотда. Таъкидланишича, ҳаммаси бўлиб Кеннеди ўлдирилиши ҳақида архивда сақланувчи 88 фоиз ҳужжатлар ошкор этилган. Яқин орада бу иш бўйича янги маълумотлар чоп этилади.\nШунингдек, онлайн-фойдаланишда АҚШга 1964 йил январда қочиб кетган, собиқ агент Носенко билан интервью аудиоёзувлари мавжуд. "Носенко КГБ зобити сифатида Ли Харви Освальднинг 1959-1962 йилларда собиқ иттифоқда яшаган вақтида унга иш олиб борган", дейилган архив маълумотида. Расмий версияга кўра, айнан Освальд Кеннеди қотили ҳисобланади.\nМиллий архивда тушунтирилишича, аввал ҳужжатларга кириш АҚШ конгресси томондан 1992 йилги қонунга кўра тақиқланганди. Қонунга кўра, федерал идоралар Кеннеди ўлдирилиши тергови билан боғлиқ ҳужжатларни миллий архивларга топширишга мажбур эдилар. Кеннеди ўлдирилишига қизиқишнинг авж олишига 1991 йилда экранларга Оливер Стоуннинг "Жей.Эф.Кей" фильми чиқиши сабаб бўлган. Фильм асосида Кеннедига қарши ҳукуматнинг тил бириктириши версияси ётган.\nЎшанда "аср қотиллигини" ўрганиш бўйича мустақил комиссия ташкил этилган. Комиссиянинг вазифасига қандай ҳужжатларни ошкор қилиш мумкинлиги, қандайларини эса уларни яшираётган федерал бошқармалардан талаб қилиб, уларни архивга топшириш кирган. Миллий хавфсизлик нуқтаи назаридан комиссия ҳужжатлар чоп этилишини қолдиришга ҳуқуқ олган, бироқ бу муддат 25 йилдан ўтиб кетмаслиги, яъни 2017 йилгача амал қилиши керак эди.\nКеннеди 1963 йил 22 ноябрда Далласга сафар давомида ўлдирилган. Қотилликнинг тергови билан шуғулланган АҚШ олий суди вакили Эрл Уррен бошчилигидаги махсус комиссия президентни Ли Харви Освальд якка ўзи ўлдиргани ҳақидаги хулосага келган. Освальдниг ўзи Кеннеди ўлимидан икки кун ўтгач отиб ташланган.


Коронавирус: Буюк Британияда янги чекловлар ярим йилга чўзилиши мумкин LONDON. Kazinform – Буюк Британия бош вазири Борис Джонсон коронавирусга нисбатан янги чекловларни эълон қилиб, Буюк Британия «янги хавфли даврга» кирганини айтди. Бу олти ойга чўзилиши мумкин, деб хабар беради Kazinform BBCга асосланиб.\nЎзбекистонда янги йилдан бошлаб паспорт ўрнига ID-карталари берилади TASHKENT. Kazinform – ЎР Президенти Ш.Мирзиёев «Ўзбекистон Республикасида идентификация ID-карталарини жорий этиш чора-тадбирлари тўғрисида»ги фармони имзоланди, деб хабар беради Kazinform ЎзАга таяниб.\nҚозоғистондан қайси мамлакатларга учиб бориш мумкин NUR-SULTAN. Kazinform – ҚР Ташқи ишлар вазирлиги қозоғистонликлар уча оладиган мамлакатлар рўйхатини эълон қилди, деб хабар беради Kazinform мухбири.\nИлон Маск 2023 йилгача арзон Tesla автомобилларини ишлаб чиқаришга ваъда берди NUR-SULTAN. Kazinform – Америкалик тадбиркор Илон Маскнинг айтишича, Tesla компанияси 2023 йилга қадар 25 минг долларлик ўзиюрар машиналарни ишлаб чиқаради. Бу ҳақда Калифорнияда акциядорлар билан учрашувда маълим қилди, деб хабар беради Kazinform New York Post агентлигига таяниб.\nЎзбекистонда Марказий Осиё халқаро институти ташкил этилди NUR-SULTAN. Kazinform – Институт қўшни давлатларнинг ташқи сиёсат концепция ва мақсадларини таҳлилий ёндашувлар асосида пухта ўрганади, деб хабар беради Kazinform Kun.uzга таяниб.\nЯқин уч кунда ёмғир ва шамол кучаяди NUR-SULTAN. Kazinform – Синоптиклар 23-25 сентябрь кунлари кутилаётган об-ҳаво маълумотларини эълон қилишди, деб хабар беради Kazinform «Қазгидромет» РДК матбуот хизматига таяниб.\nДанэлия Тулешова America's Got Talent танловининг финалида иштирок этди NUR-SULTAN. Kazinform – Данэлия Тулешова АҚШнинг Лос-Анжелес шаҳрида бўлиб ўтган America's Got Talent шоусининг финалида иштирок этди, деб хабар беради Kazinform.\nЎзбекистоннинг ташқи қарзи йил бошидан бери 12,7 фоизга ошди TOSHKENT. Kazinform – Ўзбекистон ташқи қарзининг умумий ҳажми 2020 йил бошидан 12,7 фоизга ёки 3,1 миллиард долларга ошган ҳолда 2020 йил 1 июль ҳолатига кўра, 27,6 миллиард долларни ташкил қилди. Бу ҳақда ЎР Марказий банки хабарига таяниб Даре ўз хабар беради.\nҚР Президенти БМТ Бош ассамблеясининг умумий дебатларида нутқ сўзлайди NUR-SULTAN. Kazinform – Давлат раҳбари Қасим-Жомарт Тоқаев БМТ Бош ассамблеясининг юбилей 75-сессиясининг умумий сиёсий баҳсларида нутқ сўзлайди. Бу ҳақда ҚР Президентининг матбуот котиби Берик Уали маълум қилди, деб хабар беради Kazinform.\nКоронавирусга чалинган 1,9 минг тиббиёт ходимига товон пули тўланди NUR-SULTAN. Kazinform – COVID-19га қарши курашда иштирок этган 1,9 мингдан ортиқ тиббиёт ходимига коронавирус инфекцияси ёки вирусли пневмонияга чалингани боис Давлат ижтимоий суғурта фондидан бир марталик ижтимоий тўлов тўланди, дея хабар беради Kazinform.\nКоронавирус: Қозоғистонда 3 524 киши даволанмоқда NUR-SULTAN. Kazinform – Қозоғистонда коронавирус билан касалланган 3 524 киши даволанмоқда. Улар орасида 32 нафари гўдак, деб хабар беради Kazinform Соғлиқни сақлаш вазирлигига асосланиб.\nЯпония октябрь ойида ўз чегараларини чет элликлар учун очади TOKYO. KYODO - Kazinform – Япония 1 октябрдан саёҳат чекловларини юмшатиш ва мамлакатда уч ойдан ортиқ қолишни режалаштирган чет элликларга мамлакатда қолишга рухсат бериш масаласини кўриб чиқмоқда, деб хабар беради Kazinform Киодо агентлигига асосланиб.\nҚозоғистонда 364 кишида пневмония қайд этилди NUR-SULTAN. Kazinform – Кеча Қозоғистонда пневмония билан касалланишнинг 364 та ҳолати қайд этилди, 66 киши соғайиб чиқди, дея хабар беради Kazinform coronavirus2020.kzга асосланиб.\n2020 йилги Нобель мукофоти онлайн тарзда топширилади NUR-SULTAN. Kazinform – Дунёдаги эпидемиологик вазият туфайли 2020 йилда Нобель мукофотини топшириш маросими онлайн тарзда ўтказилади. Бу ҳақда Kazinform Нобель қўмитаси сайтига асосланиб хабар беради.\nКоронавирус: Бир кунда 76 одам касалланиб, 155 одам соғайиб чиқди NUR-SULTAN. Kazinform – Қозоғистонда ўтган суткада 76 одам коронавирус инфекциясини юқтирганлиги маълум бўлди, деб хабар беради Kazinform coronavirus2020.kzга таяниб.


Qalampir.uz - Шавкат Мирзиёев Мудофаа вазирлигининг собиқ раҳбариятини танқид қилди\n00:23, 12.01.2018 Жамият\nПрезидент қўшинларнинг исталган дақиқада ўз олдида қўйилган вазифани бажириши сабабларига тўхталди.\nПрезидент Шавкат Мирзиёев 10 январь куни Ўзбекистон Республикаси Президенти ҳузуридаги Хавфсизлик кенгашининг кенгайтирилган йиғилишида иштирок этиб, нутқ сўзлагани ҳақидда хабар берган эдик.\nПрезидент раислигидаги навбатдаги йиғилиш ҳам танқидларсиз ўтмади. Давлат раҳбари мудофаа соҳасида ечимини кутаётган кўплаб муаммолар мавжудлигини, булардан бири кадрлар тайёрлаш масаласи эканини алоҳида таъкидлади.\nПрезидент маълум муддат ҳукм сурган тизим мудофаа соҳасидаги раҳбарларнинг мустақил қарор бериш имкониятларини чеклаганини айтаркан, бунда Мудофаа вазирлигининг собиқ раҳбариятини айблади.\n“Қўшинлар исталган дақиқада ўз олдига қўйилган вазифаларни бажаришга қодир бўлиши керак. Улар жанговар тайёргарликнинг янги тизими бўйича мунтазам шуғулланиб бориши, барча ҳарбий хизматчилар ҳақиқий профессионал кадр бўлиши учун ўз соҳасини пухта эгаллаши шарт”, дейди давлат раҳбари.\nПрезидент қўшинларнинг исталган дақиқада ўз олдида қўйилган вазифани бажириши сабабларига қуйидагича тўхталди:\n“Мудофаа вазирлигидаги кўплаб мансабдор шахслар ишончни оқламагани, ўзларини кўрсатишда сусткашликка йўл қўйгани, уларда ташаббус йўқлиги, мустақил қарорлар қабул қилишни, масъулиятни ўзига олишга тайёр эмаслиги бунга сабаб бўлмоқда.\nАфсуски, бунинг оқибатида бизда кўп ҳолларда ҳарбий бошлиқлар тепадан буйруқ кутиб ўтиришга ўрганиб қолди. Яна бир бор такрорлаб айтаман: ҳар бир командир ва қўмондон ўз ҳарбий қисми ва округининг шароитидан, мавжуд жанговар вазиятдан келиб чиққан ҳолда, тезкорлик билан ҳар томонлама асосланган, мустақил қарор қабул қилишга қодир бўлиши шарт”.\nФоторепортаж: “TV Park uz” журналининг тақдимоти қандай ўтди?\n10:02, 15.12.2018 2 130\n14:33, 13.12.2018 2 991\n17:56, 08.12.2018 2 316\n10:24, 30.11.2018 2 136\nШавкат Мирзиёев ҳарбийларнинг ер остидаги бўлинмаларига ҳам кириб кўрди\n11:25, 29.11.2018 10 281


Ҳакимуллоҳ Масъуд ўлдирилгани эълон қилинди\n28 ноябр 2021, Тошкент вақти: 02:26\nПокистон давлат телевидениеси мамлакатдаги Толибон ҳаракати етакчиси Ҳакимуллоҳ Маъсуд ўлими тўғрисида хабар тарқатди.\nХабарда айтилишича, Толибон етакчиси жорий ой бошида АҚШ учқичлари томонидан берилган зарбалар чоғида олган тан жароҳатидан нобуд бўлган.\nАйни пайтда ушбу хабарни мустақил манбалар тасдиқлаганича йўқ. Толибон вакиллари эса Масъуд ўлимини кескин рад этдилар.\nҲакимуллоҳ Маъсуд етакчилигидаги толиблар сўнгги ойлар давомида Покистонда амалга оширилган бир нечта қўпорувчилик амалиёти учун масъулиятни ўз зиммасига олган эди.


17:02 13 Июл 2020\n18:16 13.06.2019 Ҳавола олиш\nҚисқа муддатда қайта ишлаб чиқилган ҳужжат лойиҳаси иккинчи ўқишга қайтадан киритилади.\nТОШКЕНТ, 13 июн – Sputnik. “Атом энергиясидан тинчлик мақсадларида фойдаланиш тўғрисида” Ўзбекистон Республикаси Қонуни лойиҳаси Ўзбекистон Республикаси Олий Мажлиси Қонунчилик палатасида иккинчи ўқишда муҳокама қилинди.\nЎзбекистон Республикаси Олий Мажлиси Қонунчилик палатасида “Атом энергиясидан тинчлик мақсадларида фойдаланиш тўғрисида”ги Қонун лойиҳаси депутатлар томонидан иккинчи ўқишда кўриб чиқилди.\nИккинчи ўқишда Қонун лойиҳасини моддама - модда кўриб чиқиш жараёнида айрим меъёрларни кучайтириш, давлат бошқаруви органларининг ҳуқуқ ва мажбуриятлари, ваколатларини янада аниқлаштириш юзасидан тавсиялар берилди.\n“Лойиҳада тўғридан–тўғри таъсир меъёрларини белгилаш мақсадида, махсус Ишчи гуруҳ таркиби шакллантирилди ва қисқа муддатда қайта ишлаб чиқилган ҳужжат лойиҳаси иккинчи ўқишга қайтадан киритилади”, - дейилади “Ўзатом” хабарида.\nЎзбекистонда “Росатом” Ўзбекистонда қураётган биринчи АЭС 2028 йилда қуриб битказилади. Унинг иккита блокининг умумий қуввати - 2,4 гигаватт-соатни ташкил қилади. Бир йилда ушбу электр станция 17,4 миллиарда кВт/соат энергия ишлаб чиқариш қувватига эга бўлади.


Ўт ўчирувчилар энди ИИВ ходими эмас - zarnews.uz\nФавқулодда вазиятларнинг олдини олишда янгича тизим татбиқ этилмоқда. Президентнинг 10 апрелдаги фармони ва қарори билан Ёнғин хавфсизлиги Фавқулодда вазиятлар вазирлигига ўтказилди. Бу ҳақда ФВВ матбуот хизмати хабар бераяпти.\nФавқулодда вазиятлар вазирлиги тизимига:\nИИВдан Ёнғин хавфсизлиги Бош Бошқармаси, унинг ҳудудий ва таркибий тузилмалари ҳамда Ёнғин хавфсизлиги институти; Мудофаа вазирлигидан Гидрометеорологик жараёнларга таъсир кўрсатишни бошқарув хизмати берилди.\nТеглар: ИИВ ўт ўчирувчи


Таваллуд топган сана: 9 yanvar 1944 йил\nУста Насрулло Соҳибназаров халқ амалий ҳунармандчилигида донғи кетган усталардан бири ҳисобланади. У Ўзбекистоннинг барча ҳудудларида ёғоч ўймакорлиги устаси сифатида танишади ва ҳурмат қилишади. Насрулло Соҳибназаров таъмирловчи усталарнинг олтинчи авлодидир. Уста Насруллони билган одамлар у ёғочдан ҳамма нарса ясай олади дейишади. Дарҳақиқат, у шундайлар тоифасига киради.\nНасрулло Соҳибназаровнинг ёғочдан ишланган шундай ажойиб ишлари борки, улар анъанавий айвон қонунларига риоя қилади. Бу санъат ишларининг ўзига хослиги ёғоч сталактитларига бириктирилганидир. Бундай санъат асарини яратилишида у 600 га яқин турли деталлардан фойдаланган. Аммо гап уста санъатининг бошқаларга ўхшамайдиган жиҳати ҳақида эмас, у Самарқандда айвон устунларига ишлов беришни биринчи бўлиб бошлагани ҳақидадир.\nДарҳақиқат, бундай ёғочга ишлов бериш безаклари аввал ҳам бўлган. Бироқ устанинг сўзларига қараганда, бу каби ёғочга ишлов беришни шакллантириш Самарқандда сўнгги бор 100 йил олдин юз берганди... Масалан, бундай намуналарни Хўжа Аҳрор Валий мақбарасида учратиш мумкин. Совет даврида бу анъаналар йўқолиб, унутилиб кетганди. Мана бугунги кунда уста Насрулло шарофати туфайли бундай маданий ёдгорликлар қайта тикланмоқда.\nБухородаги Абдуманнон мадрасасининг ёғоч эшикларига қайта ишлов бериши унинг ноёб ишларидан яна бири саналади. Буларни қайта тиклаш учун уста Насрулло 11 йил тер тўкишига тўғри келди. Иш жараёни ниҳоятда нозик ва бежирим бажарилганки, ёғоч ўймакорлиги вақтида игнадан ҳам фойдаланилган.\nУста ўзининг узоқ ўтмишдошлари яратган меҳнатга эҳтиёткорлик ва ҳурмат ила муносабатга бўлган. Бухородаги Абдуманнон мадрасасининг битта эшиги тавақасини биринчи иш асосида қайта тиклашга эришилди, лекин иккинчи эшик тавақасини устанинг ўзи ясади.\nМадраса ва масжидларга мўлжалланган таъмирлаш санъати ёки эшикларга ёғоч ўймакорлиги нақшларини безаш ишларини олиб борилаётганда фақатгина устанинг ноёб қобилияти эмас, балки ислом динига бўлган ҳурматни яхши сақлай олиши керак. Анъаналарга мувофиқ, меъморий иншоотлар эшигини ўрнатаётганда Муқаддас Қуръондан оятлар ёки Муҳаммад пайғамбаримизнинг ҳадислари кўчирилган. Демак, уста Ислом динидан хабардор бўлиши ва араб ёзувлари ва ҳаттотлик санъатини ўзлаштирган бўлиши лозим.\nТарихий обидаларни қайта тиклашдек хайрли ишларга ноёб истеъдоди, маҳорати ва чуқур билими билан ўзининг муносиб ҳиссасини қўшаётган Ўзбекистон халқ устаси Насрулло Соҳибназаров - ана шундай уста ҳунармандлардан бири. Зеро, унинг Самарқанддаги Имом Бухорий мажмуаси, Амир Темур мақбараси, Хожа Абду Дорун қадамжоси, Бухородаги Баҳовуддин Нақшбанд мақбараси учун ясаган нақшинкор устунлари эл назарига тушиб, соҳа мутахассисларию хорижлик меҳмонларни ҳайратга солаётгани бежиз эмас.\nЯқин кунларда эса Мирзо Улуғбек таваллудинингнинг 615 йиллигиг абағишланган халқаро анжуман муносабати билан уста Насрулло Регистон майдонидаги Улуғбек мадрасаси ички ҳовлисида жойлашган масжид учун янги эшиклар ясади.\nУсто Насрулло фақатгина республикамиздаги диний иншоотларини ўзига хос ноёб шарқона ранглар билан тўйинтирибгина қолган, Ўзбекистондаги кўплаб иншоотларда – Тошкентда, Фарғона водийсида, Хоразмда ҳам ишлаган. 2003 йил миллий маданиятимизни сақлаш ва ривожлантиришга қўшган ҳиссаси учун Насрулло Соҳибназаров “Ўзбекистон халқ устаси” фахрий унвони билан мукофотланган.\nТарихий ёғоч элементларини қайта ишлаш усталари эски ёғоч ишаларини қайта таъмирлашда ҳар доим ҳам айнан ўша материаллардан файдаланиб бўлмаслги ҳақида гапиришади. Ёғоч, узоқ вақт чидамли материал бўлишига қарамай, у умрбод чидамли эмас. Шунинг учун, алоҳида элементлар ва барча таъмирталаб бўлаклар қайта яратилишни талаб қилади.\nУсто Насрулло ёғоч безаклар ва нақшларни яратаётганда, қадимий шарқ усталарининг услубига риоя қилишга ва уларнинг мумтоз анъаналарини давом эттиришга ҳаракат қилишини тан олади. Ҳусусан, унинг айрим ўқувчилари мебеллардаги безак элементларини яратаётиб, замонавий ҳаётда талаб юқори бўлган итальян услубини ўзлаштирганлар.\nУсто Насрулло нафақат шуҳрат қозонган ёғоч ўймакорлик устаси, балки доно ва сабрли устоз ҳамдир. У юздан ортиқ шогирдлар етиштирган. Айримлари устози билан, қолганлари мустақил равишда малакаларини ошириб келишади. Моҳир ганч устаси бўлиб етишиш учун қанча вақт талаб этилади? Деган саволга, уста файласуфона жавоб қайтариб,\n“Бизнинг ҳунармандчиликда мутахассис тайёрлашнинг муддати йўқ. Билим ва кўникмаларни бир умр мукаммаллаштириш керак. Агар одам ўзини ўз касбининг устаси деб билса, демак, у ўсишдан тўхтаган. Ҳақиқий уста доим ўз устида ишлаши ва ўз касби учун янгилик яратиб бориши лозим. Халқда: бир аср яшасанг, бир аср ўрган, деган мақол бежиз эмас”, дея изоҳ беради.\nЭҳтимол, ўз касбига шундай ёндашиши туфайли, уста Насрулла шу ёшида ҳам унутилган самарқанднинг ёғоч ўймакорлиги мактабини тиклаб, ёғочдан исталган буюмни ясай олади, энг ноёб ёғоч бўлакларини тиклай олади. Айнан шундай инсонларни Шарқда қадимдан Усто номи билан улуғлашган.\nТақдир Насрулло Соҳибназарни икки ўғил ва икки қиз, ўн олтитта набира билан сийлади. Унинг кўплаб авлодлари додасининг устахонасида ушбу осон бўлмаган ҳунарманчилик сир-асрорларини ўрганишмоқда. Демак, Соҳибназаровларнинг кўп асрлик халқ усталари сулоласининг келажаги порлоқдир.


15:39, 10.02.2020 // 149525\n«Дарё» колумнисти Нурбек Алимов «Жаҳон адабиётининг энг буюк асарлари» рукни доирасида машҳур бадиий асарларни таҳлил қилишда давом этади. Бу ҳафта у Даниэль Дефонинг «Робинзон Крузо» романи ҳақида ҳикоя қилади.\nБу машҳур асарни ўқимаган инсон бўлмаса керак. Болалик давримда илк бора уни ўқигач, мен ҳам Робинзонга айланиб олган эдим. Қишлоққа бувимларникига бориб қолсам, дала шийпони атрофидаги тутзорларга бориб ўзимча робинзонлик қилар эдим. Аммо менинг бу «кимсасиз» оролдаги ҳаётим нари борса икки соат давом этарди холос. Кейинчалик улғайгач, ўқишни битириб жуда кўп тарихий даврлар ҳақида маълумотлар олганимдан кейин ушбу асарни ўқиганимда, унда шунчаки қизиқарли саргузашт эмас, балки жуда катта ижтимоий муаммолар ва шахснинг жамиятдаги ўрни бўйича деярли фалсафий трактат ўқигандай бўлганман.\nРобинзон Крузо – 1719 йил апрелда инглиз ёзувчиси Даниэль Дефо томонидан нашр этилган роман. Асар инсоннинг табиат билан уйғунликда маънавий тикланиши ҳақида ҳикоя қилади. Бу роман денгиз саёҳатчиси Робинзон Крузонинг автобиографияси сифатида ёзилган. Дефо ўз романига прототип қилиб, шотландиялик қайиқчи Селкиркнинг 1704–1709 йилларда кимсасиз оролда қолиб кетганини олган эди.\nФото: «Робинзон Крузо» фильмидан кадр\n1719 йил августда Дефо «Робинзон Крузонинг кейинги саргузаштлари» номли иккинчи китобини чиқарди ва яна бир йил ўтгач «Робинзон Крузонинг жиддий фикрлари» деб номланган учинчи китобини ҳам ёзди. Лекин фақат биринчи китобгина дунё адабиёти хазинасига кирди ва шу билан бирга янги «Робинзониада» жанри пайдо бўлишига сабабчи бўлди.\nКитоб, Йорк шаҳрида яшовчи ва узоқ денгизларга саёҳат қилишни орзу қилган Робинзон Крузонинг хаёлий автобиографияси сифатида ёзилган. Отасининг хоҳишига қарши, 1651 йилда у ўз уйини ташлаб, дўсти билан биринчи денгиз сафарига жўнайди. Ушбу саёҳат Англия қирғоғида кема ҳалокати билан тугайди, аммо бу ҳалокат Крузони кўнглини денгиздан уза олмайди ва тез орада у савдо кемасида яна бир нечта саёҳатни амалга оширади. Ушбу саёҳатларидан бирида, унинг Африка соҳилидаги кемаси бербер қароқчилари томонидан қўлга олинади ва Крузо қочиб кетгунга қадар икки йил давомида асирликда қолади. Робинзонни денгизда португал кемаси қутқариб қолади ва улар билан Бразилияга бориб, у ерда тўрт йил давомида плантацияга эгалик қилади.\nТезроқ бойиб кетишни истаб, 1659 йилда Робинзон қуллар олиб келиш учун Африкага ноқонуний савдо миссиясида иштирок этади. Бироқ кема бўронга дуч келиб, номаълум орол қирғоғида саёзликка ўтириб қолади. Крузо бутун кема экипажи ичида ягона тирик қолган инсон эди... Энди уни оролдаги узоқ ва машаққатли ҳаёт кутмоқда.\nДаниэль Дефо Робинзон Крузо асари билан адабий боқийликка эришди. У бу асар билан ўз даврининг сиёсий, ижтимоий ва иқтисодий ҳолатига қарши чиқишга журъат этди. Асарда умуман жамиятсиз утопик муҳитни тасвирлаб, Дефо Англия жамиятининг сиёсий ва иқтисодий жиҳатларини танқид қилади. Крузо – ҳар бир ўқувчи ўзини уни ўрнига қўйиб кўриши мумкин бўлган шахсга айланди. Шу орқали, Дефо бизни узоқ оролларни ва инсон руҳиятининг ёлғизлигини кўришга сафарбар қилади.\nАдабиётда тез-тез тасвирланадиган умумий мавзу шахс ва жамият қарама-қаршилигидир. Асар бошида Робинзон Крузо жамият ҳақида эмас, балки оиласининг қарашлари, агар ота-онаси айтганидай у оилавий бизнесни юритишни истамаса, қандай қилиб ҳаётда муваффақиятсизликка учраши ҳақида фикр юритади. Шу нуқтаи назардан оладиган бўлсак, Дефонинг романи бироз автобиографик бўлиб туюлади. Ёзувчи олиб борган ҳаёт тарзи, дўстлари ва душманлари ҳамда савдогарлар билан алоқалари каби табиий манфаатлари асарда яққол намоён бўлган. Бу ўхшашликлар роман давомида бир неча бор учрайди. Крузо сингари Дефо ҳам ўз ота-онасига қарши чиққан. Аммо Крузодан фарқли ўлароқ, Дефо ҳукуматга ва жамиятга қарши исён кўтарувчи кўплаб эсселар ва мақолаларни чоп этади, худди «Ажойиб янги дунё»нинг муаллифи Олдос Хаксли Англия жамиятининг ижтимоий муаммоларини акс эттирганидек. Кейинчалик Дефо ушбу мақолалари сабаб, туҳмат қилганликда айбланиб, қамоққа ташланган.\nКитобда Крузо ва унинг ота-онаси ўртасидаги муносабатлар ҳақида чуқур ва батафсил маълумот берилмаган, чунки Дефонинг ота-онаси у учун нафақат барча асарларидаги ота-оналарнинг, балки жамиятнинг ҳам рамзига айланган эди. Ўқувчи, ўз навбатида, Крузонинг ижтимоий муносабатлари индивидуалликнинг кучайиб кетиши туфайли ҳалокатга учраган бўлса ҳам, унинг қарорларини қўллаб-қувватлайди.\nРобинзон Крузода Дефо кема ҳалокатига учраган аскар ҳақидаги ҳикояни жамиятни танқид қилиш учун ишлатади. Орол шароитида Дефо утопик жамиятни шакллантириш учун зарур бўлган нарсаларни кўрсатишга муваффақ бўлади. Бу ўша пайтда Англияда жуда мунозарали мавзу эди. Ўша давр Англиясида кўплаб фуқаролар ўз сиёсий қарашлари туфайли таъқиб қилинган. Бироқ Дефо сиёсий эркинлик жамиятнинг ҳар бир аъзоси эга бўлиши керак бўлган ҳуқуқ деб ҳисоблаган.\nКрузо дунёнинг қолган қисмидан ажралиб қолиб, нафақат омон қолишга, балки унинг ўзигагина боғлиқ бўлган утопик жамиятни яратишга қодир эди. Яратилган ушбу «марксча» иқтисодий тизим, фақат битта «фуқаро»га эга бўлишига қарамай, утопик муҳитни яратиш мумкинлигини исботлайди. Крузонинг табиат билан уйғунлигини бузадиган бошқа одамлар йўқ. «Энди мен ўтган ёвуз, лаънати, жирканч ҳаётимдан кўра ҳозирги ҳаётим қанчалик бахтли эканини англай бошладим». Робинзоннинг кимсасиз оролда қолиб кетиши, гарчи унинг олдин қилган гуноҳлари учун Худо томонидан юборилган жазо сифатида кўрилган бўлса-да, қаҳрамонни ўзини англашга мажбур қилди. Янги ҳаёти Англиядаги ҳаётидан яхшироқ эди.\nРобинзон Крузодаги эпизодлар вазиятдан келиб чиқади ва вазият шундай бўладики, у табиий равишда қаҳрамоннинг дунёқарашини тубдан ўзгартиришга ва охир-оқибат унинг барча муаммоларини ҳал қилишга олиб келади. Орол Крузога яхши таъсир кўрсатади, у Крузонинг ақлий, жисмоний ва маънавий ривожланишига сабаб бўлади. Крузо, атрофидаги нарсалар билан ишлаш орқали, ўзининг бахтсизлигидан нафратланишдан кўра, яшаш учун керак бўлган ҳамма нарсаларни топиб, улардан фойдаланишни ўрганади. Шундай қилиб, орол, унинг инсон сифатида ўсишининг рамзий маъноси ва охир оқибат уни Худога олиб келган, табиат устидан инсоннинг якуний ғалабаси эди.\nЖамиятни танқид қилиш билан бир қаторда Дефо Крузо атрофидаги нарсаларга утопик муҳитни яратиш ғоясини қўллаб-қувватлайдиган рамзийлик беради. Оролда янги ўсган арпа ва маккажўхорини, Крузо «табиатнинг ютуқлари» деб атайди, аслида бу донлар унинг ичида содир бўлаётган руҳий ва ҳиссий ўсишнинг рамзидир. Орол ва Крузо бир-бири билан яшаб, бир-бирига уйғунлик бериш ғояси утопик жамият ғоясини тўлиқ қўллаб-қувватлайди. Китобнинг айнан шу ерида омон қолиш учун Крузо фақатгина ўзига қарам бўлиши мумкинлигини тушунади. Бу оролда у бахтга эришганининг исботи сифатида кемадагиларнинг ичида фақатгина ўзи омон қолганини кўради.\nКрузо оролда ўзининг муқаддас жойини топган бўлса-да, у ҳам одам, яъни ижтимоий мавжудотдир, у ҳам ижтимоий алоқага муҳтож эди. У ҳолатига кўникиб, тақдирга тан берган бўлса-да, оролда илк бор одам изларини кўриб қолганида унинг ичида яна ўша ижтимоий муҳитга интилиш аланга олиб кетади. Бу эса Аристотелнинг машҳур фикрларини қўллаб-қувватлайди. У айтган эдики, «одам – ижтимоий мавжудот, мутлоқ ёлғизликда яхши яшаши учун у ёки ҳайвон ёки Худо бўлиши керак».\nҒарб адабиёти тарихида биронта ҳам китоб Крузодан кўра кўпроқ нашрларни, таржималарни, тақлидларни, кетма-кетликларни келтириб чиқармаган. Дефо фойдаланган оҳанг ва нуқтаи назар ўқувчига оролда бўлган пайтида Крузода содир бўлаётган ўзгаришларни ҳис қилиш имкониятини беради.\nБу эса ҳар бир сўзга ва романдаги иқтибосларга ҳаққонийлик беради. Робинзон бахтсиз вазиятга нисбатан оптимистик нуқтаи назарни шакллантириш учун ривожланади ва шу тариқа ўзи учун ҳам ақлий, ҳам жисмоний жиҳатдан бир утопия яратади. Бу асар ҳозирда кутубхоналарнинг болалар бўлимида турса-да, аслида ўз ичида жуда катта ижтимоий контекстни сақлайди.\nБу инсоний табиатдир: биз энг ёмон вазиятни бошдан кечирмагунимизча мавқеимизни асло кўрмаймиз ва эга бўлган неъматларимизни йўқотиб қўймагунимизча ҳеч қачон борини қадрламаймиз;\nХавфдан қўрқиш келиб бўлган хавфдан ёмонроқдир, ёвузлик кутиш эса ёвузликнинг ўзидан ўн минг марта ёмонроқдир;\nТинчликни йўқотганимиздагина уни қадрлашимиз мумкин;\nОчлик ҳатто шерларни ҳам ювош қилиб қўяди.\n- Асар инглиз романчилиги тарихидаги илк тўлиқ роман деб ҳисобланади;\n- Робинзон Крузо ҳақида 22 дан ортиқ фильм ишланган.\n23:27, 25.01.2021 // 78222\n19:45, 25.01.2021 // 74150\n22:56 Кеча // 64608\n22:57, 25.01.2021 // 62433\n23:11 Кеча // 58690


Қозоғистонлик тадбиркорни 220 миллион сўмга чув туширган фуқаро ушланди - zarnews.uz\nИИВ ҳузуридаги Тергов департаменти хабарига кўра, 2019 йил сентябрь ойида Қарши шаҳрида яшовчи фуқаро, 35 ёшли Г.Д. чорва моллари савдоси билан шуғулланувчи тадбиркор, Қозоғистон фуқароси бўлган 44 ёшли Н.Е. билан 40 бош қора молларнинг ҳар бирини 6,5 миллион сўмдан сотиб олишга келишган.\nПулларини 10 декабрь кунига қадар бўлиб-бўлиб тўлаб беришга ваъда берган. Оқибатда хорижлик тадбиркорни алдаб, 40 бош қора молларни Қозоғистондан ўзининг уйига олиб келган. Ушбу қора молларни бозорда жами 220 миллион сўмга сотиб юбориб, пулларни ўзининг эҳтиёжлари учун ишлатиб юборган.\nБир оилани алдаб келган уч фирибгар аёлнинг қилмиши ошкор этилди


Илҳом Ҳамроев: "Япония билан бор кучимизни бериб ўйнаймиз" / CHAMPIONAT.asia\nИлҳом Ҳамроев: "Япония билан бор кучимизни бериб ўйнаймиз"\n04 фев 18:11\nТеглар : Ўзбекистон МТЖИлҳом ҲамроевФутзал\nФутзал бўйича Ўзбекистон терма жамоаси Хитой Тайпейида давом этаётган Осиё чемпионати гуруҳ босқичининг сўнгги ўйинига тайёргарлик кўраётгани ҳақида аввалроқ хабар берилганди.\n“B” гуруҳи 3-турида ўзбекистонлик футзалчилар Япония термасига қарши баҳс олиб боради.\n“Эртанги беллашув осон кечмаслигини биламиз, Япония тажрибали ҳисобланади. Аммо бўлажак ўйинда бор кучимизни бериб ўйнаймиз ва ғалаба қозониб, гуруҳда 1-ўринни қўлга киритишимизга ишонамиз. Тайёргарлик жараёнлари аъло даражада ўтмоқда. Жамоанинг ички муҳити ҳам жуда яхши. Биз эртанги ўйинга тайёрмиз, – деди Илҳом Ҳамроев.


Ҳиндистон бош вазири мухолифат томондан айбланмоқда\n07:39 / 22.12.2016\nҲиндистоннинг "Ҳинд миллий конгресси" мухолиф партияси етакчиси Рахул Ганди Ҳиндистон бош вазири Нарендра Модини Гужорот штати вазири бўлганда пора олганликда айбламоқда. Бу ҳақда Times of India нашри ёзмоқда.\nГанди Моди Sahara Group компаниясидан бир неча маротаба "откат"лар олганини айтди. Унинг айтишича, Модининг поралар олгани ҳақидаги ёзувлар Ҳиндистон солиқ департаменти ихтиёрида мавжуд. Департамент Моди томондан коррупцияга йўл қўйилганини тасдиқловчи бу ҳужжатларни 2014 йилда Sahara Group ва Aditya Birla Group компанияларида текширувлар ўтказганда қўлга киритган.\nБироқ Гандининг айтишича, улар Модига нисбатан ҳеч қандай чоралар кўришмаяпти. Мухолиф партия етакчиси мустақил тергов ўтказишни талаб қилмоқда.\nМоди аъзо бўлган Ҳинд миллий партиясида Ганди сайловларда ютқазгандан кейин асоссиз гаплар айтмоқда, деган фикрга келинган.\nДекабрда Моди АҚШнинг Time журнали талқинига кўра "Йил одами" деб топилганди.


Шавкат Мирзиёев Самарқанд вилоятини ўрнак қилиб кўрсатди - xabar.uz\nШавкат Мирзиёев Самарқанд вилоятини ўрнак қилиб...\n02.12.2021 18:13 0 2982\nЎзбекистонда ипотека учун бюджетдан ажратилган 1,1 триллион сўм субсидиялардан, 220 миллиард сўм (20 фоиз) ишлатилган, холос. Бу ҳақда президент Шавкат Мирзиёев томонидан ўтказилган видеоселектор давомида таъкидлаб ўтилди.\nДавлат раҳбари томонидан маълум қилинишича, республика бўйича 36 мингдан зиёд ижобий хулосаси бор оилаларга 900 миллиард сўмдан зиёд субсидиялар тўланмай турибди. Бунинг сабаби, аҳоли томонидан талаб юқори бўлган ўрта меъёрдаги уйлар бўйича қурувчилар бозорга етарли таклиф чиқармаяпти.\nШавкат Мирзиёев бу борада Самарқанд вилояти ўрнак бўла олишини таъкидлаб ўтди.\n«Самарқанд вилоятида ҳокимият ташаббус қилиб, лойиҳачи, қурувчи ва банкни «бошини бирлаштириб», ҳамёнбоп уйларни қуришни ташкил этган. Бу орқали, субсидиядан фойдаланиш ва кредитларни ўзлаштиришнинг энг юқори кўрсаткичи Самарқандда», — деди давлат раҳбари.\nЙиғилишда таъкидланишича, вилоятда кредит – 85 фоиз, субсидия – 60 фоизга амалга оширилган. Аксинча, Қорақалпоғистон, Навоий, Сирдарё ва Тошкент вилоятларида иш тўғри йўлга қўйилмаган.\n«Нима учун, Қорақалпоғистон, Навоий, Сирдарё, Хоразм ва Тошкент вилояти раҳбарлари ишларни бундай ташкил эта олмайди? Бу вилоятларда ўзлаштириш 5 фоиздан паст», — дея танқид қилди Шавкат Мирзиёев.\nЖамият 02/07, 20:49


«Сити»нинг чемпионлик учун сўнгги умиди. АПЛ марказий ва бошқа учрашувлари ҳақида\n17:31 / 05.04.2017\nАнглия премьер-лигасининг 31-туридан ўрин олган яна олти учрашув бугун бўлиб ўтади. Турнинг марказий учрашуви сўзсиз, Лондонда «Челси» ва «Манчестер Сити» иштирокида бўлиб ўтади. Tribuna.Uz турнинг қолган барча учрашувига батафсил тўхталиб ўтади.\nАрсенал - Вест Ҳэм (5 апрель, Тошкент вақти билан 23:45, Матч! Футбол 2)\nУчрашув олдидан қизиқарли фактлар\n— жорий мавсум биринчи даврасида «Арсенал» «Вест Ҳэм»дан мағлубиятга учраган ва бу икки жамоанинг сўнгги 17 учрашувдаги «Вест Ҳэм»нинг ягона ғалабаси.\n— «Вест Ҳэм» фақат «Фулҳэм»га (6 учрашув) қарши меҳмондаги учрашувларда «Арсенал»га қарши учрашувлардан кўпроқ (5 учрашув) ғалаба қозонган.\n— Энди Кэрролл премьер-лига доирасидаги «Арсенал»га қарши учрашувларда бешта гол урган. Бошқа бирорта жамоага бундан ортиқ («Суонси» ва «Манчестер Сити»га ҳам бештадан гол урган) гол кирита олмаган.\n— Алексис Санчес «Вест Ҳэм»га қарши сўнгги икки учрашувда 4та гол ва 1та пас муаллифи бўлган, шунингдек бир марта ҳэт-трикка эришган.\n«Арсенал» таркибида жароҳати сабаб Лоран Косьелни, ва Санти Касорла майдонга туша олмайди. Аммо Аарон Рэмзи ва Алекс Окслэйд-Чемберлен бу учрашувда майдонга тушиши мумкин. «Вест Ҳэм» Аарон Крессуеллсиз ҳаракат қилади. Аммо Майкл Антонио бу учрашувда сафга қайтиши кутилмоқда.Диафра Сако машғулотларга қайтган, бироқ дастлабки дақиқалардан майдонга туша оладиган даражада эмас.\nСаутҳемптон - Кристал Пэлас (5 апрель, 23:45)\n— «Саутҳемптон» «Кристал Пэлас»га қарши ўз уйида ўтган сўнгги 13 учрашувнинг фақат биттасида имкониятни бой берган(9Ғ, 3Д). Сўнгги бешта учрашувнинг барчасида ғалаба қозонган.\n— Биринчи даврада 3:0 ҳисобида ғалаба қозонган «Кристал Пэлас» бу учрашувда ғалаба қозонса, премьер-лигада тарихида илк марта икки учрашувда ҳам «авлиёлар»ни мағлуб этган бўлади\n— Сэм Эллардайс премьер-лига учрашувлари доирасида бирор марта ҳам «Саутҳемптон» уйида мағлубиятга учрамаган (2Ғ, 6Д).\n— «Пэлас» АПЛнинг сўнгги тўртта учрашувда ғалаба қозонди. Шу пайтгача жамоа фақат икки марта (2014 йил, апрель, 1992 йил декабрь) кетма-кет бешта учрашувда ғалаба қозонган.\n«Саутҳемптон» ҳужмчиси Маноло Габбьядини (чов) учрашувни ўтказиб юборади, Софиан Буффалнинг ҳолати физиотерапевт кўригидан кейин аниқ бўлиши лозим. «Кристал Пэлас» таркиибида Скотт Данн (тизза) ва Жеймс Томкинс жароҳати сабаб ўйинда иштирок эта олмайди, Патрик ван Аанхолт ҳам ҳамон майдонга туша олмайди. Лоик Реми эса машғулотларга қайтган.\nҲалл Сити - Мидлсбро (5 апрель, 23:45)\n— «Ҳалл Сити» «Мидлсбро»га қарши премьер-лига доирасидаги ягона уй учрашувини 2008 йилнинг декабрида ўтказган ва ўшанда 2:1 ҳисобида ғалаба қозонган. Барча уч гол ўйиннинг сўнгги 12 дақиқасида киритилган.\n— «Мидлсбро» ҳозирда сўнгги олти ўринни эгаллаб турган барча жамоадан кўра кўпроқ «қуруқ» учрашувлар (9та) ўтказган.\n— Стюарт Даунинг ўзининг АПЛдаги 400-учрашувида майдонга тушиши мумкин.\n— Премьер-лига Адама Траоре (121та ) фақатгина Эден Азар кўпроқ дриблинг намойиш этган.\n«Ҳалл Сити» янги жароҳат олган футболчилар йўқ. Умар ал-Абдуллауи ва Дюмерс Мбокани жароҳати сабаб, Том Ҳаддлстоун дисквалификация туфайли майдонга туша олмайди. Эвандронинг эса сафга қайтиши кутилмоқда. «Мидлсбро» таркибида мия чайқалишига учраган Фабио бўлғуси икки ўйинда майдонга туша олмайди. Гастон Рамиреснинг иштироки сўроқ остида қолмоқда. Жорж Фринд ва Калум Чемберслар машғулотларга қайтган бўлсада, бу учрашувда иштирок эта олмаса керак.\nСуонси - Тоттенҳэм (5 апрель, 23:45)\nУчрашув олдидан фактлар\n— «Суонси» «Тоттенҳэм»га қарши 11 учрашувнинг бирортасида ғалаба қозона олмаган — 2 дуранг, 9 мағлубият.\n— «Шпорлар» ўнтадан кўпроқ ўйинларда ўйнаган рақиблари ичида энг кўп фоиз ғалабага айнан Уэльс клуби (82 фоиз) устидан муваффақият қозониб эришган. Шунингдек ўртача бир учрашувда урилган голлари сони бўйича ҳам (2.6та гол) энг яхши кўрсаткич «Суонси»га қарши учрашувларда қайд қилинган.\n— Кристиан Эриксен «Суонси»га қарши 6 учрашувда 9та голга сабабчи бўлган самарали ҳаракатни (5 гол, 4 узатма) амалга оширган. Бошқа ҳеч қайси клубга қарши у бундай муваффақиятли ўйнамаган.\n— Маурисио Почеттино ҳали «Суонси»га қарши ўтказган 8 учрашувнинг бирортасида ютқазмаган (6Ғ, 2Д). Фақат«Сандерленд»га қарши учрашувларда (9та мағлубиятсиз ўйин) у яхшироқ натижага эришган.\n«Суонси»да «Мидлсбро»га қарши учрашувдаги дурангдан кейин йўқотишлар кўзга ташланмаяпит. Фернандо Льоренте бу учрашувда майдонга тушишга тайёр бўлади. «Тоттенҳэм» таркибида яримҳимоячи Виктор Ваньяманинг майдонга тушиши сўроқ остида қолмоқда, но Ҳарри Уинкс аниқ бу учрашувни ўтказиб юборади. Шунингдек эски жароҳатлар сабаб, Ҳарри Кейн (тўпиқ), Дэнни Роуз (тизза) ва Эрик Ламела (бел) ҳам бу учрашувда жамоасига ёрдам бера олмайди.\nЧелси - Манчестер Сити (5 апрель, 23:55, Матч ТВ)\n— 2005-2009 йилларда «Манчестер Сити»га қарши премьер-лига доирасидаги кетма-кет 8 урчашувда ғалаба қозонган «кўклар» кейинги 15 учрашувнинг фақат 5тасида (3Д 7М) ғалаба қозона олган.\n— Серхио Агуэро ўтган мавсумда «Челси» майдонида бўлиб ўтган учрашувда (3:0) ҳэт-трикка эришган. Фақатгина уч футболчи«Стэмфорд Бриж» (Кану, 1999 йил декабрь, Робин ван Перси, 2011 йил октябрь)да бир учрашувда учта гол кирита олган.\n— «Манчестер Сити» Лондонда кечган сўнгги олти учрашувнинг фақат биттасида (3Ғ, 2Д) мағлубиятга учраган.\n«Челси»нинг қанот вакили Виктор Мозеснинг майдонга тушиши сўроқ остида қолмоқда. Қолган футболчиларда бу муаммо йўқ. «Манчестер Сити» таркибида Бакари Санья учрашувни ўтказиб юборади. Илкай Гўндўған ва Габриэл Жезуснинг эски жароҳати бўйича ҳамон сафга қайтишгани йўқ. Пабло Сабалета майдонга тушишга шай, Жезус эса якка тартибдаги машғулотларини бошлаган.\nЛиверпуль - Борнмут (5 апрель, 23:59)\nУчрашувдан олдинги қизиқарли фактлар\n— «Ливерпуль» «Борнмут»га қарши барча мусобақаларда ўз уйида ўтказган 4 учрашувида ғалаба қозонган. 10та гол урган, 2та гол ўтказиб юборган.\n— «Борнмут» премьер-лига тарихида илк марта кетма-кет учта учрашувда ўз дарвозаси дахлсизлигини сақлаб қолган.\n— Премьер-лига доирасидаги икки жамоа иштирокида киритилган барча 11голга 11 нафар футболчи муаллифлик қилган.\n— жорий мавсумда «Ливерпуль» ва «Борнмут» еттидан голини пенальтидан киритган. Бу лигадаги энг юқори кўрсаткич саналади.\nДаниэль Старрижнинг бу учрашувда сафга қайтиши кутилмоқда, аммо Жордан Ҳендерсон ва Адам Лаллана ҳамон жароҳатидан фориғ бўлмагани туфайли жамоасига ёрдам бера олмайди. Шунингдек бу ҳафтадан жароҳат олганлар сафига Садио Мане ҳам қўшилди. Эмре Жан ва Жоэл Матипнинг майдонга тушиши сўроқ остида қолмоқда.\nЭдди Ҳау бу учрашувда жароҳат олган Эндрю Сёрман ва дисквалификация қилинган Tайрон Мингз хизматидан фойдалана олмайди.


'The Financial Times' даги қандай мақола эди? - BBC News O'zbek\n'The Financial Times' даги қандай мақола эди?\nImage caption Жаҳон ҳукумат порталида берилган хабар нусхаси\nҲафта бошида "Жаҳон" ахборот агентлиги Британиянинг халқаро "The Financial Times" газетаси Ўзбекистон ҳақида мақола ёзган, деб хабар берди.\nЎзбекистон ҳукумати порталида ўзбек ва рус тилларида чиққан бу хабарни ҳафта давомида мамлакатнинг бир неча ахборот сайтлари, жумладан, "Халқ Сўзи" ҳам қайтадан чоп этишган.\n"Жаҳон" агентлигининг хабарига кўра, "Британиянинг нуфузли "The Financial Times" нашри Ўзбекистон мавзусига мақола бағишлаб, хусусан, "электрон ҳукумат ишончли демократиянинг чуқурлашуви ва давлатнинг шаффофлигини таъминлашга хизмат қилади", сарлавҳали мақола чоп этган экан.\nЎзбекистон расмий агентлигининг хабарига кўра, британ нашрининг муаллифсиз мақоласида Ўзбекистонда электрон ҳукуматини амалга ошириш дастури қандай кетаётгани, унинг мақсадлари ҳамда Бош вазирнинг виртуал қабулхонаси яқинда ишга тушгани ҳақида маълумот берилади.\nХудди исботлаш учундек, "Жаҳон" агентлиги узун хабари давомида ҳар бир параграфни британ газетасига иқтибосан бошлайди.\nЯъни, "Мақолада...сўз юриталади, "қайд этилади" дан бошлаб, "Мақолада таъкидланишича" билан давом эттирилиб , ниҳоят, расмий хабар охирига етиб, "Мақоланинг хулоса қисмида Британия нашри…таъкидлайди", деган сўзлар билан якунлайди.\n"Жаҳон" хабарида мана бу каби сатрларни ҳам учратишингиз мумкин: "Шу билан бир қаторда, "The Financial Times" Ўзбекистон Бош вазирининг Электрон қабулхонаси яратилиши ҳақида маълумот беради."\nФото муаллифлик ҳуқуқи FT\nImage caption Бу - FT рекламасининг ўзгартирилган сурати\nБритан матбуоти бу каби ўта мақтовли мақолани чоп этиши - ноодатий ҳол.\nАйниқса, "The Financial Times" газетаси ўз обрўсини ўқувчилари олдида туширмаслик учун икки асрдан бери ўта эҳтиёткорлик билан фаолият юритиб келади.\nFT нинг объектив, воқеиликнинг ҳаққоний тасвирини ўз ичига олган хабарларини дунё бўйлаб миллионлаб одамлар ўқийди.\nБритан матбуотининг моҳияти билан бевосита таниш бўлган Би-би-си Ўзбек хизмати кичик бир журналистик текширув ўтказиб, "Жаҳон" ёзган ва кўплаб бошқа нашрлар қайтадан чоп этган бу хабар у қадар ҳам ҳақиқатга яқин эмаслигини аниқлади.\nМазкур мавзудаги мақола "The Financial Times"да пайдо бўлган бўлса-да, бироқ у фақат реклама сифатида чоп этилган.\nБуюк Британия нашрлари реклама мазмунидаги мақолаларни чоп этишда газетхонларни чалкаштирмаслик мақсадида қатъий қоидаларга бўйсинишади ва бундай мақола тепасига албатта "реклама" сўзини илова қилишади.\n"The Financial Times" нинг 9 ноябр кунги сонида айнан бу мақоланинг реклама эканлиги яққол кўзга ташланади.\nМақола тагида муаллиф сифатида Ўзбекистон Республикаси Ахборот технологиялари ва коммуникацияларини ривожлантириш вазири ўринбосари Ким Нам Сокниннг исми ва сурати ҳам келтирилган.\nРекламанинг бош параграфида "ташаббус Ўзбекистон Бош вазири Шавкат Мрзиёев томонидан мувофиқлаштирлмоқда", дейилган.\nImage caption Британ нашридаги реклама асли\n"Жаҳон" агентлигининг версияси билан солиштирганда, Ким Нам Сокнинг на сурати бор ва на исми кўринади.\nЭҳтимол, бу Жанубий кореялик мулозим ўз вақтида айнан шундай мақола ёзган бўлиши мумкиндир?..\nЛекин интернетдаги қидирув бу саволга аниқ жавоб бергани йўқ.\n"Жаҳон" агентлиги сайтида чоп этилган хабарга жавобан "The Financial Times" таҳририяти баёнот чиқарди.\nБаёнотга кўра, "Лондондаги Ўзбекистон расмийлари "The Financial Times" да реклама-мақолани жойлаштириш учун пул тўлашган.\n"Бу мақола шу ой бошида газетамизда чоп этилди. FT газетхонларни рекламани кўраётганларига ишонтириш учун бунга ўхшаш реклама-мақолаларни аниқ белгилаб қўяди. Кўринишича, рекламанинг электрон имижига қўл урилган бўлиб, Ўзбекистон расмий ахборот агентлиги худди мазкур мақола FT нинг таҳририяти номидан чиққан, дея нотўғри намоён этган. Таҳририятимиз мазкур ахборот агентлигидан хатони тўғрилаб қўйишни сўрайди."\nҚисқача маълумот: ("The Financial Times" - Британ нашрлари орасида энг обрўлиларидан бири саналади. У 1888 йили Лондонда таъсис этилиб, асосан иқтисод ва бизнес мавзуларида мақолалар чоп этиб боради. Газетани ҳар куни дунё бўйлаб 2,2 миллион одам ўқийди).


Тошкентдаги кафе эгаларига ифтор ўтказмаслик “тавсия қилинди”\n12 май 2021, Тошкент вақти: 01:06\nРамазон ойида тошкентдаги тўйхоналарда буюртма камаяди.\nРамазон ойида Ўзбекистондаги кафе¸ ресторан ва тўйхоналарда жамоа бўлиб ифторлик ташкил қилиш масаласи мулозимлар тарафидан муҳокама қилинди. 15 июнь куни Тошкент шаҳар ҳокимлигига тўпланган умумий овқатланиш муассасаларининг эгаларига диний маросим ҳисобланган ифторликни ўтказмаслик “тавсия қилинди”.\nБу мажлида қатнашган Озодлик манбсининг айтишича, Тошкент шаҳар ҳокимининг жамоат ташкилотлари ва диний ташкилотлар билан алоқалар бўйича ўринбосари Шуҳрат Турдиқулов йиғилганларга “ифторликнинг диний маросим эканлигини тушунтириб¸ кафе ва ресторанлар ибодат жойи эмаслигини” таъкидлаган.\nОзодлик манбасига кўра, Тошкент ҳокими ўринбосари Шуҳрат Турдиқулов ифтор ўтказишни тақиқламаган балки бундай маросимнинг ресторанларда ўтиши “мақсадга мувофиқ эмаслиги, аммо диний идора изни билан ўтказса бўлаверишини”, тушунтирган.\nОзодлик билан исмини айтмаслик шарти билан гаплашган Тошкент марказидаги оилавий ресторан эгаси ҳам бу йиғилишда қатнашганлигини айтиб, “ифтор ўтказмаслик ҳақидаги аниқ тақиқ бўлди”, дея таъкидлади:\n- Ифторликка буюртма қабул қилмаяпмиз. Массовий ифторлик қилманглар деб аниқ айтишди, бизни йиғиб. Бу энди жиддий масала¸ массовий ифторга изн йўқ¸- дейди тошкентлик ресторан эгаси.\nОзодликка маълум бўлишича¸ Тошкент шаҳар ҳокимлигидаги йиғилишга асосан катта ресторан ва емакхона эгалари таклиф қилинган. Сал кичикроқ кафелар эгалари билан участковой милиционер гаплашган.\nТошкентнинг Шайхонтоҳур туманидаги кичик бир кафе эгаси 37 яшар тадбиркорнинг исмини айтмаслик шарти билан Озодликка айтишича¸ ундан “ифтор ўтказмаслик” ҳақида тилхат ëздириб олишган.\n- Ҳокимликдан бир киши участковой мелиса билан келиб, тилхат ëздириб олишди. Мен эгалик қиладиган кафеда ифторлик ўтказилмаслигини таъминлайман¸ деб ëзиб бердим. Кейин бу ҳақда бошқаларга айтмасликни ҳам талаб килишди¸- дейди тадбиркор.\nОзодлик суҳбатлашган Тошкентдаги яна бир кафе эгасига эса ҳокимият вакиллари “Ифторлик қилиш ниятида булган кишилар фақат масжид изни билан ва масжиддан, маҳалладан бир вакил иштирокида кичик кўринишдаги ифторга рухсат берилади", деб тушунтиришган.\nТошкент марказидаги рестораннинг Мадина исмли зал мудираси Озодлик билан микрофонсиз суҳбатда ўтган йилга нисбатан бу йил ифторлик масаласида бир оз енгиллик бўлганини эътироф қилди.\nСуҳбатдошга кўра, 20 киши атрофидаги ифторларни ўтказса бўлади:\n- Кичикроқ гурухдаги 20 кишигача бўлган ифторларни ўтказишга буюртма олиб турибмиз. Сув ва биринчи овқат, яъни шўрвани ресторанимиз ҳисобидан эҳсон қилиб пул олмаймиз. Лекин иккинчи овқат¸ салат ва ширинликларга ҳақ оламиз. Ресторанимиз эгаси савоб учун рўзадорларга текин ифтор қилмоқчи бўлса, изн беришмади. 250 кишилик катта ифторларга ҳам изн йўқ¸- дейди Тошкент марказидаги рестораннинг Мадина исмли зал мудираси.\nРесторан ва тўйхоналарда ифторлик ўтказиш тақиқланиши тўғрисида маҳаллий ҳокимликлар тарафидан ёзма тарзда буйруқ ёки қарор эълон қилинмайди.\nЎзбекистон конституцияси эътиқод эринлигини кафолатласа-да, Рамазон ойида Ўзбекистонда нафақат оммавий овқатланиш жойларида балки масжидлардаги ибодат амаллари учун ҳам муайан чекловлар жорий қилинади.


Courses1 - Investudy\nБИЗ МИЖОЗЛАРИМИЗГА ҚУЙИДАГИ\n6 АСОСИЙ МУАММОНИНГ ЕЧИМИНИ ТОПИШДА ЁРДАМЛАШАМИЗ\nМижозларимизнинг деярли 90 фоизи 8 йил мактабда, 3 йил лицейда, 2 йил курс ва репетиторларда тил ўрганишган. Шунга қарамасдан амалда ҳеч бири сўзлай олмайди. 13 йил вақт сарфлаб, ўрганмаслик ажабланарли эмасми? Бизга қуйидагича муаммолар билан келишади:\n1. Эркин сўзлай олмайман;\n2. Ўқий олмайман ва ёза олмайман;\n3. Инглизча гап-сўзлар ва қўшиқни тушунмайман;\n4. Гапира оламан, аммо секин ва хатоликлар билан;\n5. Грамматика ва артиклларни чалкаштириб юбораман;\n6. Талаффузим ёмон.\nEnglish Club Pro МАРКАЗИДА ИНГЛИЗ ТИЛИ БЎЙИЧА ТАҲСИЛНИ ТАМОМЛАГАНИНГИЗДАН СЎНГ СИЗ ҚУЙИДАГИ НАТИЖАЛАРГА ЭРИШАСИЗ\nИнглиз тилида эркин сўзлай оласиз\nИнглиз тилида суҳбатлашиш машқлари мобайнида мулоқот маҳоратини ўзлаштирасиз. Сиз ўйлаётганингизни тўғри, равон ва осон ифодалай оласиз!\nХорижликларнинг нутқини эшитиб тушуна бошлайсиз\nЖаҳондаги барча одамлар ўзига хос талаффузга эга. Сиз буни тез ўрганасиз ва нима деётганини тушунасиз.\nШу тил вакилидек ўйлашни ўрганасиз\nСиз идрокингизда ўзбекча ёки русча жумлани инглизчага таржима қилмайсиз, шунингдек, керакли сўзни қачон қўллашни эсламайсиз, бирданига инглизча ўйлашингиз мумкин.\nМулоқотдан чўчимай қоласиз\nБиз сизга тил тўсиғини яксон этишда ёрдамлашамиз! Бу сизга тортинмасдан ва хато қилишдан чўчимасдан инглиз тилида одамлар билан сўзлашиш имконини яратади.\nТўғри талаффуз этишни ўрганасиз\nСизни инглиззабонлар қандай тушунса, она тили инглиз тили бўлмаганлар ҳам шундай тушунади.\nБарча билимларингизни босқичма-босқич яxшилаб оласиз\nБиз идрокингизда жўн қоидалар ва вақт тизимини ҳосил қилиш билангина чекланиб қолмаймиз. Бу оддийгина кундалик жадвал эмас, тилни тушуниш ва гап тузишдир.\nТалабалар ва ота оналар тавсияномалари\nУМУМИЙ ИНГЛИЗ ТИЛИ\nEnglish Club Pro ўқув дастури беш даражадан иборат бўлиб, ҳар бирида грамматика, сўзлашиш ва ёзишни ўрганасиз, луғат бойлигингизни оширасиз ва ҳоказо.\n1. Таянч (Elementary)\n2. Бошланғич ўрта (Pre-Intermediate)\n3. Ўрта (Intermediate) = IELTS имкони 5 ёки 5,5\n4. Ўртадан юқори (Upper-Intermediate) = IELTS имкони 6 ёки 6,5\n5. Илғор (Advanced) = IELTS имкони 7 ёки 7,5\nБошқа тафсилотлар: ҳафтада 3 марта, 1,5 соатдан, бир ойда 12 та дарс. Бир курс 4 ой давом этади.\n10 кишилик гуруҳда = 180 000 сўм. Дарсликлар = 80 000 сўм.\nТўловни банк ёки Woy Wo' орқали амалга ошириш мумкин.\n4 поғонали назорат\nБиз натижа сари босган ҳар бир қадамингизни назорат остида тутамиз. Устоз бу йўлда тоймаслигингизга кўмаклашади.\n1. Машғулот вақтидаги жорий назорат;\n2. Устоз билан натижаларни муҳокама қилиш;\n3. Оралиқ тестлар (Unit tests, Quick tests etc);\n4. Якуний тест (Progress tests).\nТаянч даража (Elementary): бу даражани тамомлагач, Сиз умумий мавзуларда суҳбат қура оласиз: оилангиз, ўз одатларингиз ҳақида сўзлаб берасиз, бошқа мамлакатларнинг урф-одатлари тўғрисида гаплашасиз, келажакдаги режаларингизни ҳикоя қиласиз, ресторанда буюртма беришни уддалайсиз, дам олиш кунини қандай ўтказганингизни гапириб берасиз.\nБошланғич ўрта даража (Pre-Intermediate): инглиз тили нутқи ҳақида яхши тушунча, инглиз тилида ўқишга мослаштирилган адабиётларни ўқиш маҳорати, грамматика бўйича яхшигина билим беради. Бу даражани ўтагач, об-ҳаво, дам олганлигингиз тўғрисида гапира оласиз, меҳмонхонани банд қилиш, ресторанга буюртма беришни эплайсиз, ўтган замонни қўллаб бирор-бир ҳолат ҳақида сўзлаб бера оласиз.\nЎрта даража (Intermediate): бу даражани тугаллагач, турли мавзуларда суҳбатлаша оласиз, бирор-бир мавзу юзасидан фикр билдира оласиз, дунёда кечаётган ҳодисаларни баҳолай оласиз ва грамматика соҳасида чуқур билимга эга бўласиз. Бу даража тингловчиларига инглиз тилида бадиий ва публицистик адабиётлар ўқиш, аудиоматериаллар эшитиш ва видеофильмлар кўриш тавсия этилади.\nЎртадан юқори даража (Upper-Intermediate): мавжуд грамматик билимларни мустаҳкамлайди, инглиз тилида турли вазиятларда эркин тиллашиш ва баҳслаша олиш имконини беради; луғат бойлиги катта ва сиз учун мос бўлмаган адабиётларни ҳам ўқишга имкон яратади. Ушбу даражани тугаллаган талабалар тайёргарликни ўтаб, IELTS (International English Language Testing System) халқаро Кембриж имтиҳонларини ва Американинг TOEFL (Test of English as a Foreign Language) имтиҳонини топширишлари мумкин.\nИлғор даража (Advanced): грамматика илмини тўлиқ ўргатади ва луғат бойлигини кучайтиради, тингловчининг тил бўйича билимини инглиззабон киши даражасига етказади. Бу даражани тугаллаган талаба CAE (Certificate in Advanced English) Кембриж имтиҳонини топшириши, шунингдек, CPE (Certificate of Proficiency in English) имтиҳонига тайёрланиши мумкин.\n(97) 744 2781\nКурсга ёзилиш учун қабул тестидан ўтиш лозим. Мазкур тест талабанинг тил бўйича тайёргарлигини баҳолайди, инглиз тилини билиши Upper-Intermediate даражасидан қуйи бўлмаслиги керак.\nСиз гуруҳда ёки индивидуал дарс олишни танлашингиз мумкин. Гуруҳдаги дарс махсус ишланган дастур асосида талабанинг тил бўйича тайёргарлик даражасига мувофиқ тарзда ва IELTS имтиҳонида унга зарур баллни ҳисобга олиб ўтилади.\nБошқа тафсилотлар: ҳафтада 3 марта, 1,5 соат, бир ойда 12 дарс. Бир курс 4 ой давом этади.\n4 кишилик гуруҳда = 500 000 сўм. Дарсликлар = бепул.\nДастур асосида ўрганиш инглиз тили бўйича билимингизни анча-мунча яхшилашга, олий ўқув юртига кириш учун жиддий тайёргарлик кўришингизга кўмаклашади. Сиз сўзлашиш маҳоратингизни сезиларли даражада яхшилаб оласиз, китобий луғат бойлигингизни кенгайтирасиз, китобий матнларнинг нозик жиҳатларини илғайсиз, имтиҳон техникаси ва IELTS имтиҳонини топшириш стратегиясини ўрганасиз.\n1. Хориж бозорларини эгаллаш орқали бизнесингиз кўламини кенгайтирмоқчи бўлсангиз;\n2. Хорижлик ҳамкорлар билан ишлаётган бўлсангиз ва инглиз тилини биладиган ходимларга эҳтиёж туғилса;\n3. Ходимларингиз инглиз тилида мулоқот қилиши ва сафарга бориб, кўргазмалар, конференцияларда қатнашишини истасангиз,\nушбу дастур сизга тўғри келади.\n6 кишилик гуруҳда = 600 000 сўм. Дарсликлар = бепул.\nКОРПОРАТИВ ТАЪЛИМНИНГ ХУСУСИЯТЛАРИ\nКорпоратив инглиз тили таълими дастури хорижликлар билан ишлаганда компания ходимига асқотадиган барча зарур мавзуларни ўз ичига олади. Ходимларингиз учун ўқув дастурини ишлаб чиқишда компаниянгиз бизнесининг ўзига хос йўналиши эътиборга олинади. English Club Proдаги корпоратив инглиз тили машғулотларининг энг асосий хусусияти дастурларнинг барчаси амалийлигидадир.\nХодимларингиз вақтининг 99 фоиз қисмида инглизча гапириш билан шуғулланиб, малакасини оширади: музокаралар, тақдимот ўтказиш, хизмат ёзишмалари ва телефон сўзлашувларида иштирок этади. Устоз ҳар бир талабанинг иштироки ва натижаларини назорат қилади.\nХОДИМЛАРИНГИЗ ҚАЙ ҲОЛАТЛАРДА ЧЕТ ТИЛИДАН ФОЙДАЛАНИШАДИ?\nИш ва хизмат сафари: Сиз жамоангиз аъзоларини чет элга хизмат сафарига жўната оласиз.\nХалқаро кўргазмаларда қатнашиш: Сизнинг ходимларингиз таржимон ёрдамисиз кўргазмаларда қатнашиб, янги ҳамкорлар топа олишади.\nКонференцияларда қатнашиш: Сиз тажриба орттириши учун ходимларингизни малака ошириш курслари ва турли конференцияларга юбора оласиз.\nМузокаралар ва тақдимотлар ўтказиш: сизнинг ходимларингиз хорижлик ҳамкорлар учун тақдимот ўтказиб, сиз билан ҳамкорлик қилиш аъло инвестиция эканлигига уларни ишонтира олади.


Хоразм вилоятида бир ҳафтада 8 ўқувчини машина уриб кетди, улардан 5 нафари ҳалок бўлди\n18 май 2022, Тошкент вақти: 05:24\nХоразм вилоятининг Янгиариқ туманида Nexia юқори синф ўқувчиларидан 6 нафарини уриб кетгани тўғрисида Хоразм телеканалининг “Жиноят ва адолат” кўрсатувида маълум қилинди.\nЛавҳада билдирилишича, воқеа 24 май куни тумандаги 22-cонли мактаб олдида соат 17:40ларда содир этилган. Автомашина йўл четида кетаётган 11 -синф ўқувчиларини уриб юбориб, каналга тушиб кетган.\nЎқувчилардан уч нафари воқеа жойида, 1 нафари эса касалхонада вафот этди. Икки ўқувчи эса оғир тан жароҳатлари билан касалхонага ётқизилди.\nКўрсатувда 19 май куни Урганч туманида ҳам МАЗ юк автомашинаси “Оёқбоғ” маҳалласида 2-сонли ўрта мактабнинг икки нафар 2-синф ўқувчисини уриб юборгани хабар қилинди. Ўқувчилардан бири ҳодиса жойида вафот этган, иккинчиси оғир тан жароҳати олиб касалхонага ётқизилган.\nҲар иккала ҳайдовчига нисбатан жиноят ишлари очилиб, тергов ҳаракатлари олиб борилмоқда.


Қум бўронларига нима сабаб бўлмоқда – Ўзгидромет изоҳи - 03.06.2021, Sputnik Ўзбекистон\nЧангли бўрон - қурғоқчил, чўл ва ярим чўл ҳудудларда тез-тез учрайдиган ҳодисадир. Марказий Осиёнинг аксарият ҳудудлари учун бу - одатий ҳол. 03.06.2021, Sputnik Ўзбекистон\nТОШКЕНТ, 3 июн – Sputnik. Сўнгги вақтларда Ўзбекистоннинг турли ҳудудларида қум ва чанг бўронлари кузатилмоқда. Ушбу табиий ҳодисаларга нима сабаб бўлаётганига Ўзгидромет хизмати мутахассислари изоҳ берди. Эслатиб ўтамиз, кеча 2 июн куни Қўшработ (Самарқанд вилояти) метеостанциясида соат тахминан 15:18 ларда шимоли-ғарбдан кучли шамол бошланиб, 20 м/с гача етган, шунинг окибатида қумли бўрон кўтарилган ва тахминан 16:20 ларда тинган эди.Чангли бўрон – бу атмосфера ҳодисаси бўлиб, ер юзидан катта миқдордаги қум ва чангларни кучли шамол таъсирида кўтарилишидир. Бизнинг ҳудудимизда бундай жараёнлар кўпинча баҳорда ва ёзнинг бошида ривожланади. Аксарият ҳолларда чангли бўрон қурғоқчил ҳудудларда - чўл ва ярим чўл ҳудудларда содир бўлади. Чангли бўронлар Ўзбекистон ва Марказий Осиёнинг бошқа ҳудудларида ҳам тез-тез учрайдиган ҳодисадир.Ушбу йилнинг май ойида Ўзбекистон ҳудуди бўйича бир нечта чангли бўрон ҳодисалари кузатилди. Ҳатто Тошкентда ҳам 29 май куни шиддатли кучли шамол ҳисобига чангли бўрон кузатилди. Тошкент қурғоқчил ҳудуд деб ҳисобланмайди, лекин сўнгги йилларда Ўзбекистонда ва Тошкент шаҳрида жадал суръатлар билан олиб борилаётган қурилишлар жуда катта миқдордаги қум ва чангнинг пайдо бўлишига сабаб бўлмоқда, улар ҳатто кучсиз шамол эсганда ҳам ҳавога кўтарилади.\n10:42 03.06.2021 (янгиланди: 10:43 03.06.2021)\n© Sputnik / Андрей Стенин / Фотобанкка ўтишПылевая буря в пустыне Средней Азии\nЧангли бўрон - қурғоқчил, чўл ва ярим чўл ҳудудларда тез-тез учрайдиган ҳодисадир. Марказий Осиёнинг аксарият ҳудудлари учун бу - одатий ҳол.\nТОШКЕНТ, 3 июн – Sputnik. Сўнгги вақтларда Ўзбекистоннинг турли ҳудудларида қум ва чанг бўронлари кузатилмоқда. Ушбу табиий ҳодисаларга нима сабаб бўлаётганига Ўзгидромет хизмати мутахассислари изоҳ берди.\nЭслатиб ўтамиз, кеча 2 июн куни Қўшработ (Самарқанд вилояти) метеостанциясида соат тахминан 15:18 ларда шимоли-ғарбдан кучли шамол бошланиб, 20 м/с гача етган, шунинг окибатида қумли бўрон кўтарилган ва тахминан 16:20 ларда тинган эди.\nЧангли бўрон – бу атмосфера ҳодисаси бўлиб, ер юзидан катта миқдордаги қум ва чангларни кучли шамол таъсирида кўтарилишидир. Бизнинг ҳудудимизда бундай жараёнлар кўпинча баҳорда ва ёзнинг бошида ривожланади.\nАксарият ҳолларда чангли бўрон қурғоқчил ҳудудларда - чўл ва ярим чўл ҳудудларда содир бўлади. Чангли бўронлар Ўзбекистон ва Марказий Осиёнинг бошқа ҳудудларида ҳам тез-тез учрайдиган ҳодисадир.


Ўзбекистон мошни Хитойга етказиб бериш ҳажмини оширди\n15 Fevral 18:47 / Published in Иқтисодиёт\nЎзбекистон мошни Хитойга етказиб беришни кўпайтирмоқда\nХитойда дуккакли экинларнинг энг машҳур турларидан бири бу мошдир. Хабар беришларича, у ҳар бир хитойлик рауионига киритилган.\nОвқат пиширишда у турли хил усулларда қўлланилади. Масалан, мош ловиясидан иссиқ овқат ва салатлар тайёрлашдан ташқари уни қандолат маҳсулотлари, ёгуртлар, сут, чой ва турли хил қўшимчалар билан ичимликлар тайёрланади.\nФойдали хусусиятлар: монгол юқори калория маҳсулотидир. Барча органларнинг нормал ишлаши учун зарур бўлган деярли барча микроэлементлар ва витаминларни ўз ичига олади. У C, B (B1, B2, B4, B5, B6, B9), E, K, PP витаминларига бой. Кальций, фосфор, темир, магний, натрий, фтор, рух, марганец, селен ўз ичига олади. Хитойликлар мош саратон ҳужайраларининг ўсишини секинлаштирилади, деб ҳисоблашади.\nЎзининг ҳосилининг этишмаслиги туфайли Хитой мунг ловиясини бошқа мамлакатлардан импорт қилади. Асосий етказиб берувчилар Мянма, Ўзбекистон, Индонезия, Австралия ва Таиланддир. Мунг фаслининг йиллик истеъмоли ҳажми йилдан-йилга ўсиб бормоқда: агар 2018 йилда ушбу маҳсулот 89 минг тоннани ташкил этган бўлса, 2019 ва 2020 йилларда мос равишда 113 минг тонна ва 205 минг тоннани ташкил этди.\nШуни инобатга олган ҳолда, Ўзбекистоннинг ХХРдаги элчихонаси маҳаллий мош ловиясини Хитой бозорига фаол равишда жалб қилмоқда. Президент Шавкат Мирзиёевнинг 2018 йилда Хитойга ташрифи давомида савдо-иқтисодий соҳада қатор икки томонлама шартномалар имзоланди. Улар орасида «Ўсимликлар карантини бўйича давлат инспекцияси ва ХХРнинг асосий божхона маъмурияти томонидан Ўзбекистон ваколатхонасининг фаол кўмаги билан имзоланган» Ўзбекистондаги мошни экспорт қилишда фитосанитария талаблари тўғрисидаги протокол «ҳам бор. 2018 йилда Пекинда.\nУшбу протокол имзоланиши ўзбекистонлик тадбиркорлар учун Хитойга мошэкспортини янада кўпайтириш учун янги имкониятлар очди. Айни пайтда, ўзбек фермерлари учун бу ўз маҳсулотларини Хитой бозорига етказиб беришдан янги даромад манбаи бўлди.\nШу билан бирга, Ўзбекистондан Хитойга экспорт қилинадиган маҳсулотлар санитария-гигиена меъёрларига, фитосанитария қоидаларига ва баённомада кўзда тутилган талабларга жавоб бериши керак. Шу муносабат билан сўнгги уч йил ичида Пекиндаги Ўзбекистон элчихонаси Узгоскарантинга ХХРнинг тегишли бўлимларида етказиб берувчилар рўйхатини шакллантириш ва тасдиқлашда фаол ёрдам кўрсатиб келмоқда.\nЎзбек мош ишлаб чиқарувчилари ҳам керакли калибрлаш ва тозалаш ускуналарини четдан олиб келиб, замонавий лабораториялар ўрнатдилар. Шундай қилиб, Ўзбекистондаги тадбиркорларнинг ишлаб чиқариш базасини технологик модернизатсия қилиш амалга оширилди, бу ХХРга мунг ловия экспорт қилувчилар рўйхатини кенгайтиришга имкон берди. 2021 йил феврал ойида Хитой бозорига кириш ҳуқуқини қўлга киритган ўзбекистонлик ишлаб чиқарувчилар сони 54 тага этди.\nМаълумот учун: Хитой мамлакатга олиб кирилаётган товарлар устидан қатъий назоратни амалга оширади, импорт қилувчилар/ишлаб чиқарувчиларга маҳсулотларни текширишга карантин назорати остида кириш ҳуқуқини беради. Текширув давомида Хитой ҳукумати асосан ўсимлик зараркунандалари мавжудлиги ва уларнинг тарқалиш хавфига эътибор қаратмоқда.\nУмуман олганда, сўнгги икки йил давомида олиб борилган биргаликдаги саъй-ҳаракатлар натижасида ўзбек мош ловиясини Хитойга экспорт қилиш ҳажми амалда уч бараварга ўсиб, 2019 йилдаги 28 минг тоннадан 2020 йилда 75 минг тоннага етди. Шу билан бирга, ушбу товар маҳсулотининг Хитойга умумий импортидаги Ўзбекистоннинг улуши 26 фоиздан 36,5 фоизгача ўсди. Шуни таъкидлаш керакки, экспорт қилинадиган ўзбек товарлари турини кенгайтиришга қаратилган шу каби комплекс ишлар бошқа соҳаларда ҳам олиб борилмоқда.\nTagged under: ЕТКАЗИБ БЕРИШ, МОШ, ЎЗБЕКИСТОН, ХИТОЙ\nЧет элга чиқиш учун авиачипта нархи ўсиб бормоқда\nЎзбекистон ва Афғонистон раҳбарлари телефон орқали мулоқот ўтказдилар\nЎзРга йилига 5 миллиард долларгача инвестициялар жалб қилади


ЎзА - Эксперт: Аҳоли турмуш даражасини ифодаловчи кўрсаткичларни хорижий валютада кўрсатиш тўғрими?\n18.01.2018 12:59 Чоп этиш версияси\nЭксперт: Аҳоли турмуш даражасини ифодаловчи кўрсаткичларни хорижий валютада кўрсатиш тўғрими?\nЭксперт Акмал Абдураимовнинг фикрича, даромадларни хорижий валюта курсининг ўзгариши билан боғлаш аҳоли учун табиий ҳолат. 2017 йилнинг 5 сентябридан миллий валюта эркин конвертациясининг жорий қилиниши ва валюта курсининг қарийб икки марта оширилиши натижасида аҳоли даромадларининг икки марта пасайди дейиш учун асос бўла олмайди.\nМутахассислар яхши билишади: эркин конвертацияга ўтиш механизми – миллий валютанинг хориж валютасига нисбатан қадрини ўзгартириш усули бўлиб, у мамлакатимиз ҳудудида товарлар олди-сотдисига, яъни аҳолининг тўловга қобилиятига таъсирини кўзда тутмайди.\n– Оддий қилиб айтганда, аслида аҳоли тўлов қобилиятининг ортиши ёки тушиши миллий валюта курсига эмас, балки ички бозордаги нархлар даражасига боғлиқ, – дейди эксперт. – Биринчидан, ички бозорда аҳоли томонидан истеъмол қилинадиган барча турдаги товар ва хизматларнинг нархлари миллий валюта – сўмда белгиланади ва уларнинг асосий қисми республикамизда ишлаб чиқарилади.\nИккинчидан, импорт қилиб келтирилган истеъмол товарларининг асосий қисми аввал “қора бозор”даги хориж валютаси курсида сотилганлиги ҳеч кимга сир эмас.\nШу боисдан ҳам валюта ислоҳоти жараёнида Президентимиз ташаббуси билан истеъмол товарларининг божхона тўловлари ставкалари икки баробар камайтирилди. Шунингдек, айрим ўзимизда етарли даражада ёки умуман ишлаб чиқарилмайдиган озиқ-овқат маҳсулотлари ва дори-дармон воситаларини четдан келтириш учун давлатимиз томонидан ҳар томонлама қулайликлар яратилди. Бундай омиллар нархларнинг кескин ошиб кетишига йўл қўймаслик учун муҳим замин яратди.


Физиотерапия соғлигимиз учун хавфлими? — Фарғона шифокори\nКўпинча шифокорларга касаллигимиз билан мурожаат қилганимизда, улар бизга қўшимча даволаниш, яъни физиотерапия муолажаларини тавсия қиладилар. Ана шу тиббиёт даволаниш усули билан батафсил танишиш ниятида биз ўз соҳасининг мутахассиси физиотерапия шифокори Дилафруз Наджимовага мурожат қилдик.\n-Барчамиз физиотерапия муолажаларини олганмиз. Аммо унинг фойдаси нима, зарари ҳам борми?\n—Физиотерапия-бу сунъий ва табиий пайдо бўладиган факторларларни одам организмига таъсири ёрдамида даволаниш. Масалан: қуёш нури, ҳаво ванналари, сув ёрдамида даволаниш, минерал сув, иссиқлик ва совуқликни таъсири, электрик ва электромагнит ёрдамидаги таъсир, механик таъсирлар (уқалаш, турли жисмоний машқлар) ва шулар билан бирга лой ва балчиқ ёрдамидаги даволаниш терапиялари.\n—Физиотерапия соғлигимизга қай тарзда таъсир қилади ва даволайди?Шифокор сифатида нималарга эътибор қаратасиз?\n—Физиотерапиянинг бошқа даволаш усулларидан фойдали тарафлари шундаки, у нафақат бошқа дори воситаларини талаб қилмайди, балки шу билан бирга ўзининг одам организмига фаол таъсири ёрдамида дори воситаларни қабул қилиш муҳтожлигини аҳамиятли даражада камайтиради, иммунитетни мустаҳкамлайди ва даволаниш муддатини анчага камайтиради, шамоллаш, оғриқ ва шикастланган жойларни тез битиб кетишига ёрдам беради. Физиотерапия одамнинг ички резервларини уйғотади ва шу орқали таъсир ўтказади, одам организмидаги муҳим биохимик жараёнларни активлаштиради хамда табиий кучларни тузалишга ундайди. Аммо шифокор сифатида шуни таъкидлашим керак, бу даволаниш жараёнини нотўғри ва ножоиз қўллаш ёмон ва салбий оқибатларга олиб келиши мумкин. Физиотерапевт олдига даволанишга боришдан аввал бемор анализлар топшириши лозим, яъни даволанмоқчи бўлган инсоннинг терисида шифокор тавсия қилган муолажаларга кучли таъсири йўқлигини таъкидлаши лозим ва бошқа шифокорлар кўригидан ўтиши лозим.\n—Даволаниш жараёнида эътибор қаратадиган нарсалар борми?\n—Албатта. Даволаниш жараёнида вокт меъёрига эътибор каратиш керак, акс холда бемор танасига шикаст етиши мумкин ва унинг терисида куйиш аъломатлари, ачишиш пайдо бўлиши мумкин. Ёш болалар ва янги тўғилган чақалоқлар ҳам физиотерапия муолажаларини олиши мумкин, лекин хавфсизлик қоидаларига риоя қилган ҳолда. Нурланишдан ҳимоя қилиниш учун аниқ бир муддатга риоя қилиш керак- 6 ой, зарур ҳолатларда эса- 3 ой.\n—Сизнинг поликлиникангизда шу соҳа бўйича беморларга ёрдам кўрсатиш учун етарли шароитлар борми?\n—Ҳа, албатта. Хар бир оилавий поликлиникаларда даволаниш бепул. Бу ерда беморларга етарли даражада ёрдам кўрсатиш учун барча шароитлар муҳайё.\n← Ҳиндистонда шифокорлар хунук дастхати учун жаримага тортилди\nНега аҳолида тиббий маданият етишмайди? →\n19.09.2018 fsh.uz 307\n08.04.2018 fsh.uz 449\n03.03.2017 fsh.uz 709


8-март Халқаро хотин-қизлар кунига бағишланган "Ҳаётимсиз онажон" номли концерт дастури » SHAHRISABZ SHAHAR 20 - SON BMSM\nНавигация: Bosh sahifa » Yangiliklar » 8-март Халқаро хотин-қизлар кунига бағишланган "Ҳаётимсиз онажон" номли концерт дастури\n8-март Халқаро хотин-қизлар кунига бағишланган "Ҳаётимсиз онажон" номли концерт дастури\nYangiliklar\t07-03-2020, 08:11 0 315\nЖорий йилнинг 6-март куни соат 13:00 ва 16:00 да Шаҳрисабз шахар 20-сон болалар мусиқа ва санъат мактабининг 8-март Халқаро хотин-қизлар кунига бағишланган "Ҳаётимсиз онажон" номли концерт дастури бўлиб ўтди.\nКонцертнинг 1-сеанси Шаҳрисабз тиббиёт бирлашмаси ходимлари учун намойиш этилган бўлса. 2-сеансни фахрий устозлар, Кулоллик МФЙ фаол аёллари, хожи оналар, мактабимиз ўқувчилари ва ишчи ходимларининг ота-оналари ва яқинлари кузатиб бордилар.\nДастурда хореография, эстрада хонандалик, театр ва актёрлик бўлимлари томонидан таёрланган сахна кўринишлари ҳамда мактаб ўқитувчи созандаларидан ташкил топган "Гармония" гурухининг жонли ижродаги мусиқалари томошабинлар эътирофига сазовор бўлди.\nШу куни тасвирий ва амалий санъат бўлими ўқувчиларининг байрамга бағишланган кўргазмаси хам ташкил қилинди.\n8-декабр Конститутсия қабули қилинган кунга бағишланган концерт дастури\n2018-2019-ўқув йилининг якуний Ҳисобот концерти\n“Куй билан гўзалдир баҳор” деб номланган концерт дастури\n03-05-2021 0 433\n01-05-2021 0 542\n30-04-2021 0 242


Ўзбекистон Республикаси Президентининг фармонлари, фармойишлари ва топшириқлари, Ўзбекистон Республикаси Вазирлар Маҳкамасининг қарорлари ва фармойишлари ижросини ташкил этиш ва уларнинг амалга оширилишини назорат қилишнинг\nЎзбекистон Республикаси Президентининг фармонлари, фармойишлари ва топшириқларининг бажарилиши ва уларнинг амалга оширилишини назорат қилишни ташкил этишнинг\n3. Бош вазир котибияти, Бош вазир ўринбосарлари котибиятлари ҳамда таркибий бўлинмалар фаолиятини мувофиқлаштириб боришни таъминлаш, улар ишининг самарадорлигини ошириш ва ижро интизомини мустаҳкамлаш мақсадида Вазирлар Маҳкамаси аппарати тузилмасига Аппарат Раҳбари лавозими киритилсин. Белгилаб қўйилсинки, Вазирлар Маҳкамаси аппарати Раҳбари мақомига кўра Бош вазир ўринбосарига тенглаштирилади, Ўзбекистон Республикаси Президентининг Фармони билан лавозимга тайинланади ва лавозимидан озод қилинади.\nБелгилансинки, Бош вазир котибияти ва Бош вазир ўринбосарлари котибиятлари, департаментлар, Ахборот-таҳлил бошқармаси бўлимлар комплекслар ваколатига кирувчи масалалар бўйича — Комплексларнинг тегишли раҳбарларига ва бошқарма бошлиғига; ижро интизомини мустаҳкамлаш масалалари бўйича — Вазирлар Маҳкамаси Аппарати Раҳбарига бўйсунади.\nБош вазир котибияти ва Бош вазир ўринбосарлари котибиятлари, департаментлар, Ахборот-таҳлил бошқармаси бўлимлари ҳамда аппаратнинг умумфункционал бўлимлари ишларини мувофиқлаштириб бориш;\nБош вазир ўринбосарлари билан биргаликда тегишли котибиятларга ва аппаратнинг таркибий бўлинмаларига бош мутахассис ва етакчи мутахассис кадрларни танлаш;\n9. Мазкур қарорнинг бажарилишини назорат қилиш Бош вазир Ў.Т. Султонов ва Вазирлар Маҳкамаси Аппарати Раҳбари зиммасига юклансин.\n2. Унинг мақсади: Ўзбекистон Республикаси Президентининг фармонлари, фармойишлари ва топшириқлари ҳамда Ўзбекистон Республикаси Вазирлар Маҳкамасининг қарорлари ва фармойишлари ижро этилиши ва уларнинг амалга оширилишини назорат қилишни ташкил этишнинг ягона тизими ва услубиётини таъминлаш.\n4. Қуйидагилар Асосий қоидаларнинг таркибий қисми ҳисобланади: 1-схема — Ўзбекистон Республикаси Президенти фармонлари, фармойишлари ва топшириқлари ижро этилиши ва уларнинг амалга оширилиши устидан назорат қилишни ташкил этиш; 2-схема — Ўзбекистон Республикаси Вазирлар Маҳкамаси қарорлари ва фармойишлари тайёрланишини, ижро этилиши ва уларнинг амалга оширилиши устидан назорат қилишни ташкил этиш (илова қилинади).\n2. Ўзбекистон Республикаси Президенти фармойишлари.\n3. Ўзбекистон Республикаси Президенти топшириқлари баённомалари.\n4. Ўзбекистон Республикаси Президентининг топшириқлари (ёзма ва оғзаки).\n5. Ўзбекистон Республикаси Президенти Котибиятининг топшириқлари.\n6. Ўзбекистон Республикаси Президенти Давлат маслаҳатчиларининг топшириқлари.\n7. Ўзбекистон Республикаси Вазирлар Маҳкамасининг қарорлари.\n8. Ўзбекистон Республикаси Вазирлар Маҳкамасининг фармойишлари.\n9. Ўзбекистон Республикаси Вазирлар Маҳкамасининг мажлислари баёни.\n10. Рўйхати Иш юритиш бўйича йўриқномада белгиланадиган бошқа ҳужжатлар.\nҲужжатларнинг кўрсатиб ўтилган турларининг бажарилиши бўйича ишларни ташкил этиш Вазирлар Маҳкамаси, вазирликлар, идоралар, Қорақалпоғистон Республикаси Вазирлар Кенгаши, вилоятлар, шаҳарлар, туманлар ҳокимликлари аппаратлари ва корхоналарнинг раҳбарлари, мансабдор шахслари, тегишли таркибий бўлинмалари ва масъул ходимлари томонидан таъминланади.\n4. Ҳар бир тушган ҳужжатга алоҳида назорат карточкаси расмийлаштирилади: 1, 1а, 1б тартиб рақамли назорат карточкалари — Ўзбекистон Республикаси Президенти фармонлари, фармойишлари, топшириқлари учун; 2, 2а, 2б тартиб рақамли назорат карточкалари — Вазирлар Маҳкамасининг қарорлари, фармойишлари ва бошқа ҳужжатлари учун. Кўрсатиб ўтилган назорат карточкалари шакллари илова қилинмоқда.\nIV. ЎЗБЕКИСТОН РЕСПУБЛИКАСИ ПРЕЗИДЕНТИ ФАРМОНЛАРИ, ФАРМОЙИШЛАРИ ВА ТОПШИРИҚЛАРИ, ВАЗИРЛАР МАҲКАМАСИНИНГ ҚАРОРЛАРИ ВА ФАРМОЙИШЛАРИ БАЖАРИЛИШИНИ ВА АМАЛГА ОШИРИЛИШИНИ НАЗОРАТ ҚИЛИШНИ ТАШКИЛ ЭТИШ\nЎзбекистон Республикаси Президентининг фармонлари, фармойишлари ва топшириқларида, Ўзбекистон Республикаси Вазирлар Маҳкамасининг қарорлари ва фармойишларида қўйилган вазифалар ўз вақтида ва тўлиқ амалга оширилишини таъминламаган раҳбарлар, мансабдор шахслар ва ходимларга нисбатан шахсий жавобгарлик чораларини кўриш билан таъминланади.\n4. Вазирликлар, идоралар, Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликлари ҳужжатларда белгиланган муддатларда биринчи шахснинг имзоси билан назорат топшириқлари (ҳужжатлар) бажарилиши тўғрисидаги холис ва қисқача ахборотни Вазирлар Маҳкамасининг тегишли Комплекслари (Котибиятлари)га тақдим этишлари шарт. Раҳбарлар ахборотнинг ўз вақтида тақдим этилиши ва унинг ишончлилиги учун шахсан жавоб берадилар.\n5. Ҳужжат (топшириқ) бажарилишини назорат қилиш юкланган Бош вазирнинг ўринбосари — Комплекс раҳбари ўз аппарати (Котибият, бўлим), бошқарувнинг тармоқ органлари ва жойлардаги ҳокимият органларининг:\n6. Вазирлар Маҳкамаси (Назорат бўлими), вазирликлар, идоралар, Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликлари аппаратининг назорат бўлинмалари (бўлим, шўъба, гуруҳ, масъул ходимлари) 1, 1а, 1б, 2, 2а, 2б тартиб рақамли назорат карточкалари асосида:\n1. Фармонлар, фармойишлар ва топшириқларни рўйхатдан ўтказиш. 1. Ҳужжат имзолангандан сўнг бир соат мобайнида. 1. Ҳужжатни бажарувчи.\n2. Жўнатиш рўйхатига мувофиқ олувчиларга юбориш. 2. Ҳужжат имзолангандан сўнг бир соат мобайнида. 2. Ҳужжатни бажарувчи.\nII. Ўзбекистон Республикаси Вазирлар Маҳкамаси Аппарати\n1. Ҳужжат тушган пайтдан бошлаб 30 дақиқа мобайнида. 1. Умумий бўлим мудири. Канцелярия мудири\n2. Икки нусхада 1-назорат карточкасини тўлдириш: канцелярия; Аппарат Раҳбари учун. Зарурат бўлганда ҳужжатни кўпайтириш. 2. Ҳужжат тушган пайтдан бошлаб бир соат мобайнида. 2. Умумий бўлим мудири. Канцелярия мудири.\n3. Вазирлар Маҳкамаси Аппарати Раҳбарига ҳужжатларни (1-назорат карточкаси билан) тақдим этиш. 3. Ҳужжат тушган пайтдан бошлаб бир соат 3. Умумий бўлим мудири.\n1. Аппаратнинг таркибий бўлинмалари (котибиятлар ва бўлимлар) раҳбарларининг иштирокида тушган ҳужжатларни кўриб чиқиш ва улар бўйича топшириқномалар (фишкалар) тайёрлаш.\n1. Ҳужжат олинган вақтдан бошлаб уч соат мобайнида. 1. Аппарат раҳбари. Комплекс котибияти мудири, бўлим мудири.\n2. Ахборот бериш ва ҳужжатларни топшириқнома лойиҳаси билан Бош вазирга (унинг ўринбосарига) имзолаш учун тақдим этиш. 2. Бир кунда икки марти, зарурат бўлганда дарҳол. 2. Аппарат раҳбари.Бош вазир котибияти мудири, ёрдамчиси.\n3. Ҳужжатларни имзоланган топшириқнома ва 1-назорат карточкаси билан Назорат бўлимига бериш. 3. Ҳужжатга топшириқнома (фишка) имзолангандан сўнг 30 дақиқа мобайнида 3. Аппарат раҳбари. Бош вазир котибияти мудири, ёрдамчиси.\n1. Ҳужжатларни топшириқномаларни ва назорат бандларини АСИО режимида рўйхатдан ўтказиш. 1. Ҳужжат олинган пайтдан бошлаб бир соат 1. Назорат бўлими мудири.\n3. Ҳужжатларни кўпайтириш ҳамда топшириқнома ва 1-назорат карточкаси билан имзо қўйдириб бериш: Бош вазир ўринбосарларининг ёрдамчиларига (котибият ва бўлимлар мудирига) ижрони ташкил этиш учун; Умумий бўлим мудирига вазирликлар, идоралар ва ҳокимликларга жўнатиш учун. 3. Вазирлар Маҳкамаси аппаратида ҳужжат олинган вақтдан бошлаб бир соат мобайнида. 3. Назорат бўлими ходимлари.\n3а. Бир кеча-кундуз муддата вазирликлар, идоралар, ҳокимликларга. 3а. Умумий бўлимнинг канцелярия мудири.\n1. Ҳужжат олиниши биланоқ. 1. Ёрдамчи. Катта инспектор.\n2. Бош вазир ўринбосари. Котибият (бўлим) мудирлари.\nКотибият (бўлим) мудири\n3. Ижрони ташкил этиш ва назорат қилиш: вазирликлар, идоралар ва ҳокимликлардаги ишлар аҳволини ўрганиш;\n–– бажарилишини котибиятларда (ёки бўлимларда) ва Вазирлар Маҳкамасининг комплекслари мажлисларида кўриб чиқиш. Раҳбарларга нисбатан шахсий жавобгарлик чораларини кўриш.\n–– Ўзбекистон Республикаси Президенти Котибиятини ва Давлат маслаҳатчилари хизматларини назоратдаги бандларнинг бажарилиши тўғрисида хабардор қилиш. 3. Ҳужжатда ва унинг бўйича топшириқномада белгиланган муддатларда. 3. Мутахассис. Котибият (бўлим) мудирлари. Бош вазир ўринбосари.\n4. Назоратдаги ҳужжатларнинг бажарилишини мунтазам равишда таҳлил қилиш ва Вазирлар Маҳкамаси раҳбариятини хабардор қилиш. 4. Ҳар куни, ҳар ойда, ҳар чоракда. 4. Назорат бўлими. Аппарат раҳбари.\n3. Раҳбарнинг резолюциясига мувофиқ ижрочига етказиш. 1а-карточка насхаси назорат бўлинмасига (гуруҳга, шўъбага ёки ходимга) берилади 3. Раҳбарнинг резолюциясидан сўнг 30 дақиқа мобайнида. 3. Умумий бўлим, канцелярия мудирлари, ёрдамчи.\n5. Қабул қилинган қарорни етказиш: а) бошқарувнинг ҳудудий тармоқ органларига; б) туман, шаҳар ҳокимликларига; в) тасарруфидаги корхоналарга; г) Вазирлар Маҳкамаси Комплексининг тегишли котибиятига (ёки бўлими) 5. Қарор қабул қилинган кундан бошлаб бир кеча-кундуз муддатда. 5. Умумий бўлим, канцелярия мудирлари\n–– тадбирларни амалга ошириш, қуйи таркибий тузилмалардаги ишлар аҳволини ўрганиш; жадвалга мувофиқ вазирлик, идора, ҳокимлик мутахассислари\n–– Вазирлар Маҳкамасининг тегишли Котибиятларига, бўлимларига ва Ўзбекистон Республикаси Президенти Аппарати хизматларига Фармон (қарор, фармойиш)нинг бажарилиши юзасидан ахборотлар тақдим этиш. Зарурат бўлганда муаммоли масалаларни ҳал қилиш тўғрисида, шунингдек ҳужжатни назоратдан чиқариш тўғрисида таклифлар киритиш. Фармонда (ВМ қарорлари ва фармойишларида) белгиланган муддатларда. Вазирлик, идора, ҳокимлик раҳбари\nI. Ўзбекистон Республикаси Вазирлар Маҳкамаси аппарати\nКотибият, бўлим мутахассиси\n| аниқ чоралар (тадбирлар), асосланган муддатлар ва бажарилиши учун масъулларни белгилаш; лойиҳани тайёрлаш жараёнида Котибият, бўлим мутахассиси\nлойиҳани манфаатдор вазирликлар, идоралар ва ҳокимликларда келишиб олиш. Вазирликлар, идоралар ва ҳокимликларнинг ташаббуси билан Вазирлар Маҳкамасига киритилаётган лойиҳалар келишиб олинган ҳолда тақдим этилади ёки уларга мавжуд мулоҳазалар илова қилинади; қарорлар лойиҳалари бўйича 3 календарь кун; фармойишлар бўйича 2 календарь кун. Вазирликлар, идоралар, ҳокимликлар раҳбарлари. Вазирлар Маҳкамасининг мутахассиси, Котибият, бўлим мудири.\nлойиҳани манфаатдор вазирликлар, идораларни жалб қилган ҳолда Бош вазир ўринбосари, зарур бўлганда эса Бош вазир ҳузурида муҳокама қилиш; белгиланган муддатда Котибият, бўлим мудири. Бош вазир ўринбосари\nлойиҳани пуҳталаш. Котибиятда, юридик бўлимда, комплекс раҳбари ва тегишли Бош вазири ўринбосари томонидан визалаш. Лойиҳани Вазирлар Маҳкамаси Аппарати Раҳбарига тақдим этиш; белгиланган муддатда Мутахассис. Котибият, бўлим мудири\n1. Лойиҳани кўриб чиқиш, зарур бўлганда пухталаш учун ижрочига қайтариш. 1. Тақдим этилган кунда 1. Аппарат Раҳбари.\nВазирлар Маҳкамаси Аппарати Раҳбари\n–– Ўзбекистон Республикаси Президенти Котибиятига. 2. Тақдим этилган кунда 2. Аппарат Раҳбари.\n| 3. Зарур бўлганда қайтарилган лойиҳани пухталаш. 3. Белгиланган муддатда 3. Аппарат Раҳбари. Котибият, бўлим мудири, мутахассис\nбўлим 1. Имзоланган қарорга, фармон ишга жўнатиш кўрсаткичини расмийлаштириш ва аппарат бўлинмаларига, вазирликларга, идораларга, ҳокимликларга жўнатиш. 1. Имзоланган қарор (фармойиш) олинган кунда. 1. Котибият, бўлим мутахассиси. Умумий бўлим мутахассиси.\n| 2. Ҳужжатни ва унинг бандларини муддатлари ва ижрочилари бўйича «Назорат» режимида рўйхатдан ўтказиш, 2-назорат карточкасини расмийлаштириш 2. Ҳужжат тушган кунда. 2. Мутахассис. Назорат бўлими мудири.\n3. Қабул қилинган ҳужжатнинг ижросини ташкил этиш бўйича назорат режаси, тадбирлар режаси тузиш; тезкор йиғилиш бўйича таклифлар тайёрлаш. 3. Имзоланган санадан бошлаб уч кун муддатда, зарур бўлганда имзоланган кунда. 3. Мутахассис. Котибият, бўлим мудири.\nхизмат сафарлари ва вазирликларда, идораларда ва ҳокимликларда мақсадли ўрганиш давомида ишларнинг аҳволини таҳлил қилиш; ишчи режа муддатлари бўйича; Котибият, бўлим мутахассислари\nқарор (фармойиш)нинг бажарилишини Котибятда, бўлимда, Бош вазирнинг тармоқ бўйича ўринбосарида, Комплекслар йиғилишларида кўриб чиқиш; ишчи режа муддатлари бўйича; Котибият, бўлим мудири\nқарор (фармойиш)ни назоратдан чиқариш ёки унинг амал қилиш муддатини узайтириш тўғрисидаги таклифларни умумлаштириш ва киритиш. Вазирлар Маҳкамаси (Раёсати) мажлиси кун тартибига киритиш. Белгиланган муддатларда Мутахассис. Котибият, бўлим мудири. Бош вазир ўринбосари. Назорат бўлими.\n4. Ишлар номенклатурасига мувофиқ ҳужжатларни катта инспекторга топшириш, архивга топширишга тайёрлаш. 4. Назоратдан чиқарилгандан сўнг Жадвал бўйича 4. Бош вазир ўринбосарларининг инспекторлари. Котибиятлар, бўлимлар мутахассислари\n5. Назоратдаги бандларнинг бажарилишини мунтазам равишда таҳлил қилиш. Вазирлар Маҳкамаси раҳбариятини хабардор қилиш. 5. Ҳар ойда, ҳар чоракда 5. Назорат бўлими. Аппарат Раҳбари\n| 2. Ҳужжатга раҳбарнинг аниқ топшириқ, бажарувчи ва муддатлар кўрсатилган ҳолдаги резолюцияси 2. Ҳужжат олинишига кўра 2. Вазир, идоранинг раҳбари, ҚҚР Вазирлар Кенгаши раиси, вилоятлар ва шаҳар\nг) Вазирлар Маҳкамаси комплексининг тегишли котибияти (ёки бўлими)га. 5. Қарор қабул қилинган кундан бошлаб бир кеча-кундуз муддатда 5. Умумий бўлим, канцелярия мудирлари\nқарор, фармойишнинг бажарилиши тўғрисидаги ахборотни Вазирлар Маҳкамасининг тегишли Котибиятига, бўлимларига тақдим этиш. Зарур бўлган ҳолларда муаммоли масалаларни ҳал этиш тўғрисида, шунингдек, ҳужжатни назоратдан чиқариш тўғрисида таклифлар киритиш. Вазирлар Маҳкамасининг қарорлари, фармойишларида белгиланган муддатларда Вазирлик, идора, ҳокимлик раҳбари\n5. Қабул қилинган қарорларнинг ижросини ташкил этиш: 5. Белгиланган муддатларда 5. Қарорни амалга ошириш учун жавобгар раҳбар, ходим\nвилоят бошқармаси, туман, шаҳар ҳокимликлари ва корхоналар раҳбарлари ҳузурида қарорларнинг бажарилишини кўриб чиқиш. Йўл қўйилган камчиликлар учун мансабдор шахсларга ва мутахассисларга нисбатан шахсий жавобгарлик чоралари кўриш; белгиланган муддатларда; Вилоят бошқармаси, ҳокимлик, корхона раҳбарлари\nвазирликлар, идоралар ҳайъати, вилоятлар ва Тошкент шаҳар ҳокими қарорининг бажарилиши тўғрисида ахборотлар тақдим этиш. Зарур бўлганда, муаммоли масалаларни ҳал қилиш тўғрисида, шунингдек ҳужжатни назоратдан чиқариш тўғрисида таклифлар киритиш. вазирлик, идора, Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликлари қароридаги муддатларда. Вилоят бошқармаси, ҳокимлик, корхоналар раҳбарлари, назорат бўлинмаси, ходим\nҲужжат тури (Президент фармони, фармойиши топшириғи)\nҲужжат тури (Президент фармони, фармойиши тошириғи)\n(вазирлик, идора, ҚҚР Вазирлар Кенгаши, ҳокимлик)га келиб\nВМ Аппаратида назорат учун масъул: Бажарувчи:


“Тинчгина бир-бирларингнинг соқолларингни олинглар”: Тошкентда ИИБ ходимлари фуқароларнинг соқолини мажбуран олдирди - Namanganliklar.uz\nСиёсат Ўзбекистон Шоу-Бизнес\nИжтимоий тармоқларда Тошкент шаҳрининг Учтепа ва Чилонзор туманларида соқол қўйган эркаклар жамоат жойидан ушлаб кетилаётгани ва ИИБ биносига олиб борилгач, соқоли олиниб қўйиб юборилаётгани ҳақида хабарлар тарқалди. Kun.uz ҳодиса иштирокчилари ва Ички ишлар вазирлиги билан боғланди.\nМуҳаммадюсуф исмли Facebook фойдаланувчиси Kun.uz мухбири билан суҳбатда кундалик юмуши билан кўчада юрган вақтда ички ишлар ходимлари уни тўхтатишгани ва шахсига аниқлик киритиш мақсадида Учтепа тумани ИИБ биносига олиб боришганини айтди.\n“Воқеа кеча, 6 май куни соат 16:30 – 17:00 атрофида содир бўлди. Ишларим билан кўчада юргандим. Дўкондан сув олиб чиқаётганимда ППХ ходимлари тўхтатишди. “Шахсингизни тасдиқлашингиз керак, биз билан борасиз. Аниқлик киритиб қўйиб юборамиз”, деб айтишди. Бир ойча аввал Чилонзорда ҳам ички ишлар ходимлари тўхтатиб, ИИБга олиб боришган, ишхонадагилар паспортимни олиб келишгач, шахсимга аниқлик киритиб қўйворишганди. Бу сафар ҳам шундай бўлса керак деб улар билан бирга Учтепа тумани ИИБга бордим.\nБўлган воқеа ҳақида ўзим ишлайдиган фирма раҳбарига қўнғироқ қилиб айтдим. У киши ИИБга ҳужжатимни олиб келганларида соқоли бўлгани учун уларни ҳам ичкарига олиб киришди. Бизни расмга олишди. Бу пайтда ИИБ биносида худди шу ҳолат бўйича ушлаб келинган камида ўнтача эркак бор эди. Ходимлар бизга соқолимизни олиш кераклигини айтишди. “Машинка” бериб, ўзларингиз олиб чиқиб кетаверинглар”, дейишди. Йўқса мажбуран оламиз дейишди.\nБу гапдан кейин деярли ҳамма соқолини ўзи олди. Ходимлар соқол бор пайтда ва олингандан кейинги ҳолатларни суратга олиб туришди. Соқоли олинганлар шу заҳоти қўйиб юборилди. Мен ва раҳбарим соқолимизни олмаслигимизни айтдик. Шундан кейин бизни алоҳида хонага олиб кириб, тушунтириш хати ёзиб беришимизни айтишди. Шунга асосан 15 суткага қамалишимизни, ундан олдин эса барибир соқолимиз олинишини маълум қилишди.\n“Тинчгина бир-бирларингнинг соқолларингни олинглар”, дейишди, биз рад этганимиздан сўнг лавозими юқорироқ раҳбарлардан бирининг хонасига олиб киришди.\nШу тариқа 5 соат давомида сўроқ-савол қилиб, босим қилиб туришди. Бу вақтда бўлимга олиб келинаётган фуқаролар соқолларини олиб бўлгач, чиқиб кетаверди. Биз эса соатлаб ўтиравердик. Бу вақт ичида телефонларимизни титкилаб кўришди. Қачондир ўзбекистонлик расмий имомлардан бири марҳум Ёрқинжон домла Фозиловнинг маърузаларини дўстларимдан бирига юборган эканман. Шеригимнинг телефонидан ҳам шунга ўхшаш нарса топишди.\n“Агар соқолингларни олмасанглар бошқа “статья” бўйича кетасизлар” деб босим қилди. Биз йўқ жойдан иш катталашиб кетмасин деб уларнинг талабига рози бўлдик, фақат соқолимизни ўзимиз олмаслигимизни, бир-биримизникиниям олмаслигимизни айтдик. Шундан сўнг ёшроқ ходимлардан бири “машинка”да олиб қўйди.\nСоқолимиз олингач бизни суратга олишди. Телефонларимизни қайтариб бериб, қўйиб юборишди. Бизни тутиб келишгани бўйича ҳеч қандай ҳужжат расмийлаштирилгани йўқ. Биздан ҳам ҳеч қандай ҳужжатга имзо қўйиш талаб қилинмади”, дейди Муҳаммадюсуф.\nУ ППХ ходимлари билан бирга ИИБ биносига келаётган вақтда ва бинодан чиққанидан сўнг ўзини суратга олган ва беш соат ичидаги ўзгариш акс этган ушбу суратларни Facebook’даги саҳифасига жойлаштирган. Ижтимоий тармоқлардаги бошқа фойдаланувчилар томонидан кўп марта улашилган ушбу постга юздан ошиқ изоҳ ёзиб қолдирилган.\nАбдураҳмон Муфид / Фото: Facebook\nМаълум бўлишича, 6 май куни яна бир қанча интернет фойдаланувчилари ИИБ биносига олиб борилиб, соқолини олишга мажбурланган. Жумладан, Абдураҳмон Муфид тахаллусида ижод қиладиган таниқли вайнерлардан бири ҳам Instagram’даги саҳифасида ўзининг соқолли ва соқолсиз суратини жойлаб, пост қолдирган.\n“Ҳар бир ишда бир ҳикмат бор, кўриб турганингиздек соқол олинди. Сизлардан илтимос, нима бўлди, нима учун соқолни олдингиз, тинчликми, муаммо борми деган саволларни берманглар. Жавоб беришга қийналишим мумкин. Лекин кўрган, билган одамларнинг ўзлари тушуниб олишди деган умиддаман. Нима ҳам деймиз, ижодни янада кучайтирамиз, ҳар қандай ҳолатда ҳам ижод қилишдан, одамларга мотивация беришдан тўхтамасликка ҳаракат қиламиз. Сизларни яхши кўраман. Дуоларингиздан умидворман”,деб ёзган у.\nFacebook’да Мусанниф Адҳам тахаллусли блогер Адҳам Олимов бундай амалиётнинг Конституция ва қонунларда белгиланган шахсий ҳуқуқ-эркинликларга зидлиги, буни ички ишлар ходимларининг ўзлари ҳам билишини таъкидлаган. У ўзидаги маълумотларга таяниб ёзишича, бу тадбирлар давомида ходимлар: “Тўғри тушунинг, бу сиёсат, бизга ҳам буюришган”, дейишган.\n“Хўп, бу зорманда соқоллар олинди, юзлар қиртишланди, лекин инсон организми ўзгармайди: эртаданоқ бу соқоллар яна ўсиб бошлайди, икки-уч ойда асл ҳолатига келиб, узайиб қолади. Унда нима қиласизлар? Яна бюджетнинг пули исроф, яна рейдма-рейд – соқолли йигитларни тутиб келиб, соқол олдирасизларми? Халқнинг пешона тери билан тўлаётган солиғини бамаънироқ, тузукроқ йўлларга сарфлаш чораси йўқми?” – дея ёзади блогер.\nМуҳаммад Маъруф / Фото: Facebook\nБлогер Олимжон Ҳайдаров Telegram-каналида Учтепа тумани ИИБда соқоли мажбуран олинганлар томонидан берилган маълумотларга таяниб, ички ишлар ходимлари “рўмоллиларга ҳам шундай тадбир кетяпти” дейишгани ҳақида ёзган. Алихонтўра Шокиржон ўғли исмли Facebook фойдаланувчиси эса Олимжон Ҳайдаров тарқатган маълумотга аниқлик киритиб, ҳижобга қарши тадбирлар бурқа (фақат кўз очиқ қолдириладиган кийим) кийган аёлларга нисбатан ўтказилаётганини айтган.\nИчки ишлар вазирининг матбуот котиби Шоҳрух Ғиёсов Kun.uz саволига жавобан фуқаролар профилактик тадбирлар давомида конституциявий ҳуқуқлари поймол этилган деб ҳисобласа, ўрнатилган тартибда шикоят қилиши мумкинлигини айтди.\n“Ички ишлар органлари томонидан жиноятчиликка қарши курашиш ҳамда жамоат хавфсизлигини таъминлаш жараёнида ўтказиладиган тезкор-профилактик тадбирларини фуқароларнинг диний эътиқоди билан боғлаш мутлақо нотўғри. Фуқаро, ўзининг конституциявий ҳуқуқлари поймол этилган деб ҳисобласа, ўрнатилган тартибда шикоят қилиши мумкинлигини эслатиб ўтамиз”, деди ИИВ мулозими.\n4 837 Ko'rishlar